mteb/MIRACLReranking huggingface dataset:
মডার্ন টাইমস (চলচ্চিত্র) মডার্ন টাইমস হল ১৯৩৬ সালে মুক্তিপ্রাপ্ত নির্বাক হাস্যরসাত্মক চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন। এই ছবিতে দেখানো হয় চ্যাপলিনের লিটল ট্রাম্প সত্তা আধুনিক শিল্পায়িত পৃথিবীতে বেঁচে থাকতে সংগ্রাম করে যাচ্ছে। ছবিতে মহামন্দা চলাকালীন বিপুল সংখ্যক মানুষের কর্মসংস্থান ও আর্থিক অবস্থার জন্য হতাশার চিত্র তুলে ধরা হয়েছে, যাকে চ্যাপলিন আধুনিক শিল্পায়নের সামর্থ্যের জন্য বলে বিবেচনা করেন। এতে অভিনয় করেন চার্লি চ্যাপলিন, পলেট গডার্ড, হেনরি বার্গম্যান ও চেস্টার কঙ্কলিন।
চার্লস চ্যাপলিন সিনিয়র হান্নাহের কাছ থেকে আলাদা হয়ে যাওয়ার পর চ্যাপলিনের তার পুত্র চার্লির সাথে কোন সম্পর্ক ছিল না। এমনকি তিনি তাদের কোন আর্থিক সহায়তাও করতেন না। চার্লি চ্যাপলিন ৭০ বছর পর তার স্মৃতিকথায় লিখেন যে তিনি তার পিতা সম্পর্কে খুব কমই জানতেন। কেনিংটনে তারা কাছাকাছি থাকার পরও তাদের কোন সম্পর্ক ছিল না। ১৮৯৬ সালে চার্লি ও সিডনি একটি কর্মশালায় যোগ দেয়। সেই কর্মশালার কর্তৃপক্ষ চ্যাপলিনের সাথে যোগাযোগ করেন। চ্যাপলিন তাকে জানায় যে তিনি চার্লির দায়িত্ব নিবেন কিন্তু সিডনির নয়। অবিভাবকদের বোর্ড সিদ্ধান্ত নেয় যে তারা দুই ভাই একসাথে থাকবে, কিন্তু এই নিয়ম করে যে চ্যাপলিন আইনগতভাবে দুটি সন্তানের দায়িত্ব পালন করবেন এবং তাদের লালন পালনের জন্য প্রতি সপ্তাহে ১৫ শিলিং দিবেন। তিনি কোন অর্থ প্রদান করেন নি, ফলে এক বছর পর তার সন্তানদের দায়িত্ব পালনে অবহেলার জন্য সাউথওয়ার্ক কাউন্সিল চ্যাপলিনের বিরুদ্ধে গ্রেফতারি পরোয়ানা জারি করে। চ্যাপলিনের ভাই স্পেন্সার সেই অর্থ পরিশোধ করলে তার গ্রেফতারি পরোয়ানা তুলে নেওয়া হয়।
চার্লি চ্যাপলিন চ্যাপলিন কয়েকটি সাহিত্যিক কল্পকাহিনীরও চরিত্র। তিনি রবার্ট কুভারের ছোটগল্প "চার্লি ইন দ্য হাউজ অব রু" (১৯৮০) এবং গ্লেন ডেভিড গোল্ডের প্রথম বিশ্বযুদ্ধ সময়কালের পটভূমিতে রচিত ঐতিহাসিক উপন্যাস "সানিসাইড" (২০০৯) এর কেন্দ্রীয় চরিত্র। অ্যালান মুর তার "জেরুজালেম" (২০১৬) উপন্যাসের একটি পরিচ্ছেদে ১৯০৯ সালে চ্যাপলিনের জীবনের একটি দিনকে নাট্য রূপ দান করেন।
চার্লি চ্যাপলিন সুইজারল্যান্ডের কর্সিয়ের-সুর-ভেভিতে চ্যাপলিনের বাড়ি মানোইর দে বানকে "চ্যাপলিন্‌স ওয়ার্ল্ড" নামে একটি জাদুঘরে রূপান্তর করা হয়েছে। ১৫ বছরের উন্নয়ন কার্যের পর জাদুঘরটি ২০১৬ সালের ১৭ই এপ্রিল চালু হয়। রয়টার্স একে "চার্লি চ্যাপলিনের জীবনী ও কাজ প্রদর্শন করা ক্রিয়াশীল জাদুঘর" বলে বর্ণনা করে। চ্যাপলিনের ১২৮তম জন্মবার্ষিকী উপলক্ষ্যে এই জাদুঘরে অনুষ্ঠিত এক আয়োজনে রেকর্ড সংখ্যক ৬৬২ জন দ্য ট্রাম্প চরিত্রের পোশাক পরে এই জাদুঘরে উপস্থিত হন। লন্ডনের মিউজিয়াম অব দ্য মুভিং ইমেজ চ্যাপলিনের একটি স্থায়ী প্রদর্শনী রেখেছে এবং ১৯৮৮ সালে তাঁর জীবন ও কর্মজীবনকে উৎসর্গ করে একটি প্রদর্শনীর আয়োজন করে। লন্ডন চলচ্চিত্র জাদুঘর ২০১০ থেকে ২০১৩ সাল পর্যন্ত "চার্লি চ্যাপলিন - দ্য গ্রেট লন্ডনার" নামে একটি প্রদর্শনীর আয়োজন করে।
চার্লি চ্যাপলিন চ্যাপলিনের শৈশব প্রচণ্ড দারিদ্র্য আর কষ্টে জর্জরিত ছিল। তাঁর শৈশব কাটে তাঁর মা হান্নাহ এবং ভাই সিডনির সাথে কেনিংটন জেলায়। চ্যাপলিন সিনিয়র তাদের কোন আর্থিক সহযোগিতা প্রদান করতেন না এবং হান্নাহরও মাঝে মাঝে সেবিকা ও পোশাক নির্মাণকার্য ছাড়া উপার্জনের কোন পথ ছিল না। অত্যধিক দারিদ্রের কারণে চ্যাপলিনকে তাঁর সাত বছর বয়সে ল্যামবেথ কর্মশালায় কাজের জন্য পাঠানো হয়। সাউথওয়ার্ক কাউন্সিল তাঁকে দারিদ্রের কারণে সেন্ট্রাল লন্ডন ডিস্ট্রিক্ট স্কুলে পাঠায়। চ্যাপলিন এই পরিস্থিতিকে "অবহেলিত জীবনকাল" বলে উল্লেখ করেন। ১৮ মাস পরে কিছু দিনের জন্য তিনি তাঁর মায়ের সাথে থাকেন এবং ১৮৯৮ সালের জুলাইয়ে হান্নাহ তাঁকে পুনরায় কর্মশালায় প্রেরণ করেন। চার্লি ও সিডনিকে এরপর দরিদ্র শিশুদের জন্য নির্মিত নরউড স্কুল নামক আরেকটি ইনস্টিটিউটে প্রেরণ করা হয়।
চার্লি চ্যাপলিন চার্লি চ্যাপলিন () নামেই বেশি পরিচিত স্যার চার্লস স্পেনসার চ্যাপলিন জুনিয়র () (১৬ই এপ্রিল, ১৮৮৯ – ২৫শে ডিসেম্বর, ১৯৭৭) ছিলেন একজন ব্রিটিশ চলচ্চিত্র অভিনেতা, পরিচালক ও সুরকার। হলিউড চলচ্চিত্র শিল্পের শুরুর সময় থেকে মধ্যকাল পর্যন্ত তিনি তাঁর অভিনয় ও পরিচালনা দিয়ে সাফল্যের শিখরে আরোহণ করেন। চ্যাপলিনকে বড় পর্দার শ্রেষ্ঠতম মূকাভিনেতা ও কৌতুকাভিনেতাদের একজন বলেও বিবেচনা করা হয়। চলচ্চিত্র শিল্প জগতে চ্যাপলিনের প্রভাব অনস্বীকার্য। ভিক্টোরীয় যুগে তাঁর শৈশব থেকে ১৯৭৭ সালে তাঁর মৃত্যুর এক বছর পূর্ব পর্যন্ত তাঁর কর্মজীবনের ব্যাপ্তি প্রায় ৭৫ বছর এবং এই সময়ে তাঁর বর্ণময় ব্যক্তিজীবন ও সমাজজীবনে খ্যাতি ও বিতর্ক, দুইই নিম্ন থেকে শীর্ষবিন্দু ছুঁয়ে গেছে। ।
সিটি লাইট্‌স সিটি লাইটস (ইংরেজি: City Lights) হল ১৯৩১ সালে মুক্তিপ্রাপ্ত মার্কিন নির্বাক রোম্যান্টিক কমেডি চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন। ছবিটি পরিবেশনা করেছে ইউনাইটেড আর্টিস্ট্‌স। এতে শ্রেষ্ঠাংশে অভিনয় করেন চার্লি চ্যাপলিন, ভার্জিনিয়া চেরিল এবং হ্যারি মেয়ার্স।
লিও ড্রাইডেন জর্জ ড্রাইডেন হুইলার ১৮৬৩ সালের ৬ জুন লন্ডনে জন্মগ্রহণ করেন। তার পিতা জর্জ কিংম্যান হুইলার এবং মাতা সারাহ অ্যান (জন্মনাম: ফ্রোস্ট)। ১৮৯২ সালে তিনি তিনি গীতিমঞ্চের গায়িকা হান্নাহ চ্যাপলিনের (মঞ্চ নাম: লিলি হার্লি) সাথে পরিচিত হন। হান্নাহর পূর্ববর্তী সম্পর্কের ফলে তার এক পুত্র সিডনি এবং চার্লস চ্যাপলিন সিনিয়রের সাথে তার বিয়ের ফলে চার্লি চ্যাপলিন নামে অপর এক পুত্র জন্ম নেয়। চার্লি পরবর্তীতে বিখ্যাত কৌতুকাভিনেতা, চলচ্চিত্র অভিনেতা ও পরিচালক হন। চার্লস সিনিয়রের সাথে হান্নাহর বিচ্ছেদের পর তিনি ড্রাইডেনের সাথে সম্পর্কে জড়িয়ে পড়েন। এতে তাদের এক সন্তান জন্ম নেন। তাদের সন্তান জর্জ ড্রাইডেন হুইলার জুনিয়রও পরবর্তীতে অভিনয় ও পরিচালনার সাথে যুক্ত হন। ড্রাইডেন জুনিয়রের জন্মের ছয় মাস পর তারা আলাদা হয়ে যান এবং ড্রাইডেন তার পুত্রকে নিয়ে চলে যান। এতে করে হান্নাহর মানসিক অসুস্থতা দেখা দেয় এবং তাকে কেন হিল পাগলাগারদে ভর্তি করা হয়। এর ফলে হান্নাহর কর্মজীবন এখানেই সমাপ্ত হন। ১৯২০ এর দশকের পূর্বে হান্নাহ আর কখনো তার পুত্রের দেখা পান নি।
চার্লি চ্যাপলিন চ্যাপলিন ১৯৩০ সালের ডিসেম্বর মাসে "সিটি লাইট্‌স" চলচ্চিত্রের সম্পাদনা শেষ করেন। এই সময়ে নির্বাক চলচ্চিত্র বিপর্যয়ের দিকে যেতে শুরু করে। জনসম্মুখে এই চলচ্চিত্রের প্রদর্শনী তেমন সফলতা এনে না দিলেও তা গণমাধ্যমের কাছ থেকে ইতিবাচক সাড়া লাভ করে। একজন সাংবাদিক লিখেন, "চার্লি চ্যাপলিন ছাড়া বিশ্বে অন্য কেউ এমন কাজ করতে পারবে না। তিনিই একমাত্র ব্যক্তি যার সবাক চলচ্চিত্রের জনপ্রিয় ধারাকে অবজ্ঞা করে এই ধরনের অদ্ভুত কিছু, যা "দর্শকের আবেদন" নামে পরিচিত, করার যথেষ্ট গুণাবলী রয়েছে।" ১৯৩১ সালে সর্বসাধারণের জন্য মুক্তি দেওয়ার পর "সিটি লাইট্‌স" জনপ্রিয় হয়ে ওঠে এবং ৩ মিলিয়ন মার্কিন ডলারের বেশি আয় করে বাণিজ্যিকভাবেও সফল হয়। ব্রিটিশ ফিল্ম ইনস্টিটিউট এই চলচ্চিত্রটিকে চ্যাপলিনের সুন্দরতম কাজ বলে উল্লেখ করেন এবং সমালোচক জেমস অ্যাগি শেষ দৃশ্যের প্রশংসা করে বলেন, এটি "চলচ্চিত্রের জন্য নির্মিত অভিনয়ের সেরা দৃশ্য এবং সুন্দরতম মুহূর্ত।" "সিটি লাইট্‌স" চ্যাপলিনের ব্যক্তিগত প্রিয় চলচ্চিত্র হয়ে ওঠে এবং তাঁর মৃত্যুর পূর্ব পর্যন্ত এই পছন্দ বজায় থাকে।
স্মাইল (চার্লি চ্যাপলিনের সঙ্গীত) "স্মাইল" ১৯৩৬ সালে চার্লি চ্যাপলিন মডার্ন টাইমস চলচ্চিত্রের সাউন্ডট্র্যাকে ব্যবহৃত একটি যন্ত্রসংগীত থিম, যার উপর ভিত্তি করে এ গান তৈরি হয়েছে।
স্ট্যান লরেল ১৯১০ সালে তিনি "স্ট্যান জেফারসন" নামে ফ্রেড কার্নোর মঞ্চ অভিনয়শিল্পীদের দলে যোগ দেন। সেই দলে তরুণ চার্লি চ্যাপলিনও ছিলেন। এই রঙ্গশালা থেকে তিনি প্রশিক্ষণ গ্রহণ করেন এবং চ্যাপলিনের সাথে অভিনয় করেন। কার্নো ছিলেন স্ল্যাপস্টিক ধারার অগ্রদূত এবং লরেল তার আত্মজীবনীতে লিখেন, "ফ্রেড কার্নো চার্লি [চ্যাপলিন] বা আমাকে হাস্যরসাত্মক অভিনয় সম্পর্কে কিছু শিখান নি, কারণ আমরা তা জানতাম। তিনি আমাদের স্ল্যাপস্টিক কৌতুকাভিনয় শিখিয়েছেন।" চ্যাপলিন ও লরেল কার্নোর দলের সাথে ব্রিটেন থেকে একই জাহাজে করে মার্কিন যুক্তরাষ্ট্রে যান এবং সারাদেশে সফর করেন। প্রথম বিশ্বযুদ্ধ চলাকালীন লরেলকে কিছুটা কানে কম শুনার জন্য সেনাবাহিনী থেকে অব্যাহতি দেওয়া হয়েছিল।
দ্য সার্কাস (১৯২৮-এর চলচ্চিত্র) দ্য সার্কাস ১৯২৮ সালে মুক্তিপ্রাপ্ত মার্কিন নির্বাক হাস্যরসাত্মক চলচ্চিত্র। এটি রচনা ও পরিচালনা করেছেন চার্লি চ্যাপলিন। এতে প্রধান চরিত্রে অভিনয় করেন চার্লি চ্যাপলিন, অ্যাল আর্নেস্ট গার্সিয়া, মার্না কেনেডি, হ্যারি ক্রোকার ও হেনরি বার্গম্যান। একটি উন্নততর সার্কাসের রিংমাস্টার সঙ হিসেবে দ্য ট্রাম্পকে তার দলে নেন, কিন্তু তিনি পরে আবিষ্কার করেন সে শুধুমাত্র অনিচ্ছাকৃতভাবেই হাস্যকর কাজ করতে পারে, কোন গুরুত্বপূর্ণ কাজে নয়।
চার্লি চ্যাপলিন ১৯৭২ সালে ভেনিস চলচ্চিত্র উৎসব থেকে চ্যাপলিন বিশেষ গোল্ডেন লায়ন পুরস্কার লাভ করেন, এবং লিংকন সেন্টার ফিল্ম সোসাইটি থেকে আজীবন সম্মাননা পুরস্কার লাভ করেন। লিংকন সোসাইটি প্রদত্ত পুরস্কারটি পরবর্তীতে চ্যাপলিন পুরস্কার হিসেবে প্রতি বছর চলচ্চিত্র নির্মাতাদের প্রদান করা হচ্ছে। ১৯৭২ সালে হলিউড ওয়াক অব ফেমে চ্যাপলিনের নামাঙ্কিত তারকা খচিত হয়, ১৯৫৮ সালে তাঁর নামে এই তারকা খচিত করার উদ্যোগ গ্রহণ করা হলেও তার রাজনৈতিক মতাদর্শের কারণে তখন তা বাদ দেওয়া হয়েছিল।
চার্লি চ্যাপলিন চ্যাপলিনের জীবনী অবলম্বনে কয়েকটি নাটকও মঞ্চস্থ হয়। ১৯৯০ এর দশকের শুরুর দিকে "লিটল ট্রাম্প" ও "চ্যাপলিন" নামে দুটি গীতিনাট্য মঞ্চস্থ হয়। ২০০৬ সালে থমাস মিহান ও ক্রিস্টোফার কার্টিসের নির্দেশনায় "" নামে আরেকটি গীতিনাট্য মঞ্চস্থ হয়। এটি ২০১০ সালে প্রথমবারের মত সান দিয়েগোর লা জোলা প্লেহাউজে মঞ্চস্থ হয়। দুই বছর পর এই নাটকটি "চ্যাপলিন - আ মিউজিক্যাল" শিরোনামে ব্রডওয়ে থিয়েটারে মঞ্চস্থ করার উপযোগী করা হয়। লা জোলা ও ব্রডওয়ে দুই থিয়েটারে চ্যাপলিনের চরিত্রে অভিনয় করেন রবার্ট ম্যাকক্লুর। ২০১৩ সালে ফিনল্যান্ডে চ্যাপলিনকে নির্মিত দুটি নাটকের উদ্বোধনী প্রদর্শনী হয়, একটি স্‌ভেন্‌স্কা তিতার্নে "চ্যাপলিন" এবং অপরটি তেম্পের ওয়ার্কার থিয়েটারে "কুলকুরি" (দ্য ট্রাম্প)।
চার্লি চ্যাপলিনের চলচ্চিত্র তালিকা চার্লি চ্যাপলিন চলচ্চিত্র ইতিহাসের অন্যতম সেরা কৌতুকাভিনেতা ও পরিচালক। তার কর্মজীবনের স্থায়িত্ব প্রায় ৭৫ বছর। এখানে তার করা চলচ্চিত্রের তালিকা করা হয়েছে। প্রথম মুক্তির তারিখ বন্ধনীতে দেয়া আছে। যে সিনেমাগুলোর পাশে "তারকা" চিহ্ন আছে সেগুলো চার্লি চ্যাপলিন লিখেননি বা পরিচালনা করেননি।
মঁসিয়ে ভের্দু মঁসিয়ে ভের্দু (ইংরেজি: Monsieur Verdoux) হল ১৯৪৭ সালে মুক্তিপ্রাপ্ত মার্কিন ব্ল্যাক কমেডি চলচ্চিত্র। এটি প্রযোজনা ও পরিচালনা করেন চার্লি চ্যাপলিন। অরসন ওয়েলসের গল্প ভাবনা অবলম্বনে চলচ্চিত্রটির চিত্রনাট্য রচনা করেছেন চার্লি চ্যাপলিন নিজেই এবং তিনি নাম ভূমিকায়ও অভিনয় করেন। অঁরি দেসির লঁদ্রু নামে এক সিরিয়াল কিলারের জীবনী এই চলচ্চিত্রের মূল অনুপ্রেরণা। এতে অন্যান্য চরিত্রে অভিনয় করেন মার্থা রাই, উইলিয়াম ফ্রলি, ও মেরিলিন ন্যাশ।
হুইলার ড্রাইডেন ১৯৫২ সালে চার্লি চ্যাপলিন যুক্তরাষ্ট্র ছেড়ে সুইজারল্যান্ডে চলে গেলে ড্রাইডেন ১৯৫৪ সাল পর্যন্ত চ্যাপলিনের হলিউডের ব্যবসাগুলো দেখাশুনা করতেন। ১৯৫৪ সালে চ্যাপলিনের হলিউড স্টুডিও বিক্রি করে দেওয়া হয়। তার শেষ দিনগুলোতে তার ভাইয়ের রাজনীতি বিষয়ক এফবিআইয়ের ঘন ঘন তদন্তের কারণে তিনি মানসিকভাবে অসুস্থ হয়ে পড়েন।
চার্লি চ্যাপলিন চ্যাপলিন তাঁর প্রথম সবাক চলচ্চিত্র "দ্য গ্রেট ডিক্টেটর" নির্মাণের পূর্বে কখনো একটি পূর্ণাঙ্গ চিত্রনাট্য বা পাণ্ডুলিপি থেকে চলচ্চিত্রের চিত্রায়ন করেন নি। তাঁর প্রাথমিক চলচ্চিত্রগুলো অস্পষ্ট ভিত্তি দিয়ে শুরু হয় - উদাহরণস্বরূপ "চার্লি একটি স্বাস্থ্য পরিচর্যা কেন্দ্রে প্রবেশ করে" বা "চার্লি একটি দোকানে কাজ করে"। তারপর তিনি তাঁর নিজস্ব সেট তৈরি করেন এবং তাঁর স্টক কোম্পানির সাথে কাজ করার জন্য ঠাট্টার এবং ব্যবসায়ের ধরনে পরিবর্তন নিয়ে আসেন, এবং প্রায়শই চলচ্চিত্রের বাইরের ধারণা নিয়ে কাজ করতেন। ধারণাগুলো গ্রহণ ও বাতিল করা হলে, একটি বর্ণনাধর্মী কাঠামো পাওয়া যেত, ফলে চ্যাপলিন ইতোমধ্যেই ধারণকৃত দৃশ্যগুলো পুনরায় নতুনভাবে ধারণ করতেন, অন্যথায় তা মূল বা পরিবর্তিত গল্পের সাথে অসামঞ্জস্য হতে পারে। "আ ওম্যান অব প্যারিস" চলচ্চিত্রের পর থেকে চ্যাপলিন পূর্বে প্রস্তুতকৃত গল্পের উপর ভিত্তি করে চিত্রায়ন শুরু করেন, কিন্তু রবিনসন লিখেছেন যে "মডার্ন টাইমস" চলচ্চিত্রের পূর্ব পর্যন্ত প্রতিটি চলচ্চিত্রটি "চূড়ান্ত রূপ ধারণের পূর্বে অনেক পরিব্যক্তি এবং পুনর্বিন্যাস করা হয়"।
চার্লি চ্যাপলিন ১৯৪৪ সালের অক্টোবরে ব্যারির সন্তান ক্যারল অ্যান জন্মগ্রহণ করে এবং ১৯৪৫ সালের ফেব্রুয়ারিতে পিতৃত্বের মামলা আদালতে দাখিল হয়। আদালতের বিচারকার্যে আইনজীবী তাঁকে "নৈতিকভাবে অসচ্চরিত্র" বলে উল্লেখ করে। আদালতে দুটি দুরুহ বিচারকার্যের পর চ্যাপলিনকে এই সন্তানের পিতা বলে ঘোষণা দেওয়া হয়। রক্ত পরীক্ষার প্রমাণাদির মাধ্যমে তাঁর পিতৃত্বের বিষয়টি নিশ্চিত করা হয়, অন্যথায় তা গ্রহণযোগ্য হত না। বিচারক তাঁকে ক্যারল অ্যান ২১ বছর হওয়া পর্যন্ত তার ভরণপোষণের অর্থ পরিশোধের আদেশ দেন। পিতৃত্বের মামলা প্রসঙ্গে গণমাধ্যমে সংবাদ ছড়িয়ে পড়ার বিষয়টিকে এফবিআই আরও প্রভাবিত করে। প্রখ্যাত কলামিস্ট হেডা হপারকে এই তথ্য দেওয়া হয় এবং তিনি চ্যাপলিনের তীব্র সমালোচনা করেন।
আ নাইট আউট (১৯১৫-এর চলচ্চিত্র) আ নাইট আউট (ইংরেজি: A Night Out) হল চার্লি চ্যাপলিন পরিচালিত ১৯১৫ সালের মার্কিন নির্বাক হাস্যরসাত্মক চলচ্চিত্র। এসানে ফিল্ম কোম্পানি ক্যালিফোর্নিয়ার নাইলসে স্টুডিওতে আসার পর এটি চার্লি চ্যাপলিনের প্রথম চলচ্চিত্র। এসানে স্টুডিওর অধীনে চ্যাপলিনের প্রথম চলচ্চিত্র "হিজ নিউ জব", যা এসানের শিকাগো স্টুডিওতে চিত্রায়িত হয়েছিল। এতে চ্যাপলিনের সাথে প্রধান নারী চরিত্রে অভিনয় করেন এডনা পারভায়েন্স। এটি পারভায়েন্সের প্রথম চলচ্চিত্র। চ্যাপলিন যখন তার চলচ্চিত্রের জন্য প্রধান নারী ভূমিকায় অভিনয়ের জন্য কাউকে খুঁজছিলেন, তিনি তাকে নিউ ইয়র্ককে খুঁজে পান।
চার্লস চ্যাপলিন জুনিয়র চ্যাপলিন ১৩টি চলচ্চিত্রে অভিনয় করেছেন। তিনি তার পিতা চার্লি চ্যাপলিন পরিচালিত "লাইমলাইট" (১৯৫২) চলচ্চিত্রে অভিনয় করেন। ১৯৫৯ সালে তিনি "গার্লস টাউন" চলচ্চিত্রে তিনি নির্বাক চলচ্চিত্র যুগের আরেক বিখ্যাত কৌতুকাভিনেতা হ্যারল্ড লয়েডের পুত্র হ্যারল্ড লয়েড জুনিয়র ভূমিকায় অভিনয় করেন। তিনি তার ভাই সিডনি আর্ল চ্যাপলিনের সাথে সার্কেল থিয়েটারের (বর্তমানে এল সেন্ট্রো থিয়েটার নামে পরিচিত) "ইথান ফ্রোম" মঞ্চনাটকে অভিনয় করেন।
চার্লি চ্যাপলিনের চলচ্চিত্র তালিকা ১৯৬৪ সালে চ্যাপলিন তার দাপ্তরিক চলচ্চিত্র তালিকা নিয়ে "মাই অটোবায়োগ্রাফি" নামে একটি বই প্রকাশ করেন। এই চলচ্চিত্র তালিকায় ১৯১৪ সাল থেকে ১৯৭৬ সাল পর্যন্ত মুক্তিপ্রাপ্ত ৮০টি চলচ্চিত্র অন্তর্ভুক্ত ছিল। ডেভিড রবিনসনের ১৯৮৫ সালে জীবনীমূলক বই "চ্যাপলিন: হিজ লাইফ অ্যান্ড আর্ট" বইয়ে আরও বিস্তারিত বিবরণ রয়েছে। এই বইতে চ্যাপলিনের শেষ চলচ্চিত্র "আ কাউন্টলেস ফ্রম হংকং" (১৯৬৭) কে ৮১তম চলচ্চিত্র হিসেবে অন্তর্ভুক্ত করেছে। ২০১০ সালে "আথিফ ক্যাচার" (১৯১৪) ছবিটিকে ৮২তম চলচ্চিত্র হিসেবে অন্তর্ভুক্ত করা হয়। এটি তার প্রথম দিকের কিস্টোন স্টুডিওজের চলচ্চিত্র, যা হারিয়ে গেছে।
চ্যাপলিন কিস্টোন স্টুডিওজ-এর ৩৬টি চলচ্চিত্রে অভিনয় করেন, সবগুলো চলচ্চিত্র প্রযোজনা করেন মার্ক সিনেট।
ভার্জিনিয়া চেরিল চেরিল ১৯০৮ সালের ১২ই এপ্রিল ইলিনয়ের কার্থেজের একটি ফার্মে জন্মগ্রহণ করেন। তার পিতা জেমস ই. চেরিল এবং মাতা ব্লেঞ্চ চেরিল (জন্মনাম: উইলকক্স)। তার শৈশবে চলচ্চিত্রে কর্মজীবন শুরু করার কোন পরিকল্পনা ছিল না, কিন্তু সু ক্যারলের সাথে তার বন্ধুত্ব তাকে হলিউডের দিকে আকৃষ্ট করে। ১৯২৫ সালে চেরিল "আর্টিস্ট্‌স বলের কুইন" হিসেবে স্বীকৃতি লাভ করেন এবং ফ্লোরেনৎস জিগফেল্ড তাকে ভ্যারাইটি মঞ্চে অভিনয়ের জন্য আমন্ত্রণ জানান। তিনি এই প্রস্তাব প্রত্যাখ্যান করেন। ১৯২৫ সালে আরভিং অ্যাডলারের সাথে তার বিয়ে হয়। অ্যাডলার ছিলেন শিকাগোর ধন্যাট্য আইনজীবী। এই বিয়েতে তিনি অসন্তুষ্ট ছিলেন এবং ১৯২৮ সালে তাদের বিবাহ বিচ্ছেদ হয়। সু ক্যারলের সাথে তার বন্ধুত্বের কারণে তিনি ক্যালিফোর্নিয়া চলে যান। সেখানে তিনি উইলিয়াম র‍্যান্ডলফ হির্স্টের সাথে পরিচিত হন। হলিউডে ঘুরতে গিয়ে তিনি চার্লি চ্যাপলিনের সাথে পরিচিত হন। চ্যাপলিন একটি বক্সিং ম্যাচে তার পাশে বসেছিলেন। যদিও চ্যাপলিন তার আত্মজীবনীতে লিখেন যে চেরিল তার কাছে এসে তাকে তার একটি চলচ্চিত্রে সুযোগ দেওয়ার কথা অনুরোধ করেছিল এবং বলেছিল পূর্বে তাদের সাক্ষাৎ হয়েছে।
চার্লি চ্যাপলিন "মডার্ন টাইমস" মুক্তির পর চ্যাপলিন গডার্ডকে নিয়ে দূর প্রাচ্যে ভ্রমণে যান। তারা তাদের সম্পর্কের বিষয়ে মুখ খোলতে নারাজ ছিলেন এবং তারা বিবাহিত ছিলেন কিনা সেটাও জানা যায়নি। পরবর্তীতে চ্যাপলিন জানান তারা এই ভ্রমণকালে ক্যান্টনে বিয়ে করেন। ১৯৩৮ সালে তাদের কাজের ব্যস্ততার কারণে একে অপরের কাছ থেকে দূরে সরে যেতে থাকেন, যদিও গডার্ড চ্যাপলিনের পরবর্তী চলচ্চিত্র "দ্য গ্রেট ডিক্টেটর"-এর প্রধান নারী ভূমিকায় অভিনয় করেন। গডার্ড ১৯৪২ সালে মেক্সিকোতে চ্যাপলিনের সাথে বিবাহ বিচ্ছেদের ঘোষণা দেন এবং কারণ হিসেবে তিনি অসামঞ্জস্যতা ও এক বছরের অধিক সময় ধরে দূরত্বের কথা উল্লেখ করেন।
চার্লি চ্যাপলিন (দ্ব্যর্থতা নিরসন) চার্লস বা চার্লি চ্যাপলিন এর নামে আছে:
চার্লি চ্যাপলিন চ্যাপলিন তাঁর কর্মজীবনের শেষ দুই দশক পূর্বের চলচ্চিত্রগুলো পুনঃমুক্তির জন্য পুনঃসম্পাদনা ও সুরারোপে মনোযোগী হন এবং সেগুলোর মালিকানা ও পরিবেশনা স্বত্বও গ্রহণ করেন। ১৯৫৯ সালে তাঁর ৭০তম জন্মদিনে দেওয়া এক সাক্ষাৎকারে চ্যাপলিন বলেন যে এখনো "এই প্রগতিশীল যুগেও লিটল ম্যানের জন্য জায়গা রয়েছে।" এই পুনঃমুক্তির প্রথমটি ছিল "দ্য চ্যাপলিন রিভিউ" (১৯৫৯), যাতে "আ ডগ্‌স লাইফ", "সোল্ডার আর্ম্‌স" ও "দ্য পিলগ্রিম" ছবির নতুন সংস্করণ যোগ করা হয়।
জেরাল্ডিন চ্যাপলিন জেরাল্ডিন লেই চ্যাপলিন (ইংরেজি: Geraldine Leigh Chaplin; জন্ম: ৩১ জুলাই, ১৯৪৪) হলেন ইংরেজি, ফরাসি এবং স্পেনীয় ভাষার বিশিষ্ট অভিনেত্রী। তিনি প্রখ্যাত অভিনেতা ও চলচ্চিত্র নির্মাতা চার্লি চ্যাপলিনের চতুর্থ সন্তান, এবং তার চতুর্থ স্ত্রী উনা ওনিলের আট সন্তানের প্রথম সন্তান। নৃত্য ও মডেলিং দিয়ে কর্মজীবন শুরু করে তিনি অভিনয়ে মনোযোগী হন। তিনি মার্কিন চলচ্চিত্রে আত্মপ্রকাশ করেন ডেভিড লিন পরিচালিত "ডক্টর ঝিভাগো" (১৯৬৫) দিয়ে, এবং এই চলচ্চিত্রে টোনিয়া ভূমিকায় অভিনয়ের জন্য তিনি গোল্ডেন গ্লোব পুরস্কারের মনোনয়ন লাভ করেন। তার ব্রডওয়ে অভিনয়ের অভিষেক হয় লিলিয়ান হেলম্যান নির্দেশিত "দ্য লিটল ফক্সেস" (১৯৬৭) দিয়ে। ১৯৭৫ সালে রবার্ট অ্যাল্টম্যান পরিচালিত "ন্যাশভিল" ছবিতে অভিনয়ের জন্য তিনি তার দ্বিতীয় গোল্ডেন গ্লোবের মনোনয়ন লাভ করেন। পরের বছর তিনি "ওয়েলকাম টু এল.এ." চলচ্চিত্রে অভিনয়ের জন্য তার প্রথম বাফটা পুরস্কারের মনোনয়ন লাভ করেন। পরবর্তীতে তিনি "বাফালো বিল অ্যান্ড দ্য ইন্ডিয়ান্স, অর সিটিং বুল্‌স হিস্ট্রি লেসন" (১৯৭৬), "রোজল্যান্ড" (১৯৭৭), "রেমেম্বার মাই নেম" (১৯৭৮) ও "অ্যা ওয়েডিং" (১৯৭৮) চলচ্চিত্রে অভিনয় করেন। ১৯৯২ সালে তিনি রিচার্ড অ্যাটেনব্রো পরিচালিত চার্লি চ্যাপলিনের জীবনীমূলক "চ্যাপলিন" চলচ্চিত্রে তার পিতামহী হান্নাহ চ্যাপলিনের ভূমিকায় অভিনয় করেন এবং তার তৃতীয় গোল্ডেন গ্লোব পুরস্কারের মনোনয়ন লাভ করেন। পরবর্তীতে তিনি "দি এজ অব ইনোসেন্স" (১৯৯৩), "জেন আইয়ার" (১৯৯৬), "মাদার তেরেসা: ইন দ্য নেম অব গড্‌স পুওর" (১৯৯৭) এবং "দ্য উল্‌ফম্যান" (২০১০)।
চার্লি চ্যাপলিন (দ্ব্যর্থতা নিরসন) চার্লি চ্যাপলিন ছিলেন একজন ইংরেজ কৌতুক অভিনেতা।
হুইলার ড্রাইডেন এই সময়ে তিনি তার দুই সৎ ভাই চার্লি ও সিডনির কাছে বেশ কয়েকটি চিঠি লিখেন, কিন্তু দুজনের কারো কাছ থেকে কোন উত্তর পান নি। ১৯১৭ সালে তিনি চ্যাপলিনের চলচ্চিত্রের প্রধান অভিনেত্রী এডনা পারভায়েন্সের সাথে যোগাযোগ করেন। ধারণা করা হয় এডনাই চ্যাপলিনকে বুঝান যে ড্রাইডেন তার আত্মীয়। তিনি পরবর্তীতে তার চ্যাপলিন ভাতৃদ্বয়ের সাথে যোগ দেন এবং ১৯১৮ সালে মার্কিন যুক্তরাষ্ট্রে তার মায়ের সাথে তার সাক্ষাৎ হয়। ১৯৩৬ সালে তিনি মার্কিন যুক্তরাষ্ট্রের নাগরিকত্ব লাভ করেন।
চ্যাপলিন (চলচ্চিত্র) চ্যাপলিন হচ্ছে ব্রিটিশ কৌতুকাভিনেতা চার্লি চ্যাপলিন এর জীবন সম্পর্কে ১৯৯২ সালে মুক্তি পাওয়া একটি জীবনী কমেডিধর্মী-ড্রামা চলচ্চিত্র। এই চলচ্চিত্রটি রিচার্ড অ্যাটেনব্রো দ্বারা পরিচালিত হয়।
চার্লি চ্যাপলিন ১৯৪০ এর দশকে চ্যাপলিন তাঁর কর্মজীবন এবং ব্যক্তিগত জীবনে বিতর্কের মুখোমুখি হন। এই বিতর্ক তাঁর ভাগ্যে পরিবর্তন নিয়ে আসে এবং মার্কিন যুক্তরাষ্ট্রে তাঁর জনপ্রিয়তা কমতে থাকে। প্রথমত তিনি তাঁর রাজনৈতিক মতাদর্শ প্রকাশের সাহসিকতা প্রদর্শনের জন্য বিতর্কিত হন। তিনি ১৯৩০ এর দশকে বিশ্ব রাজনীতিতে সেনাশাসিত জাতীয়তাবোধে বিরক্ত ছিলেন, এবং ভাবেন এই বিষয়টি নিয়ে কাজ করা যেতে পারে। তাঁর ও আডলফ হিটলারের মধ্যে কিছু সাদৃশ্য ছিল। বিশ্বব্যাপী সকলে এই বিষয়টি সম্পর্কে জ্ঞাত ছিল। এমনকি এই দুজন মাত্র চারদিনের ব্যবধানে জন্মগ্রহণ করেন, দুজনেই দারিদ্রতার কষাঘাতে বেড়ে ওঠেন ও সারাবিশ্বে প্রসিদ্ধি লাভ করেন, এবং দুজনের একই ধরনের টুথব্রাশ গোঁফ ছিল। এই শারীরিক সদৃশ্য চ্যাপলিনকে তাঁর পরবর্তী চলচ্চিত্রের গল্প রচনায় সাহায্য করে। তাঁর এই চলচ্চিত্র "দ্য গ্রেট ডিক্টেটর"-এ তিনি সরাসরি হিটলারকে ব্যঙ্গ করেন এবং ফ্যাসিবাদকে নেতিবাচকভাবে উপস্থাপন করেন।
লিটা গ্রে গ্রে আট বছর বয়সে চার্লি চ্যাপলিনের সাথে একটি ক্যাফে সাক্ষাৎ করেন। তিনি চ্যাপলিনের চলচ্চিত্রে প্রথম অভিনয় করেন ১২ বছর বয়সে। তার অভিনীত প্রথম চলচ্চিত্র "দ্য কিড" ১৯২১ সালে মুক্তি পায়। এতে তিনি একটি পরী চরিত্রে অভিনয় করেন। একই বছর তিনি চ্যাপলিনের "দি আইডল ক্লাস" চলচ্চিত্রে একজন তরুণীর ভূমিকায় অভিনয় করেন। তার এক বছরের চুক্তি নবায়ন করা হয় নি। পরবর্তীতে "দ্য গোল্ড রাশ" চলচ্চিত্রের জন্য অভিনেত্রীর অডিশন নেওয়া হচ্ছে এই খবর জানার পর তিনি আবার চ্যাপলিনের সাথে সাক্ষাৎ করেন। তিনি এই চলচ্চিত্রে অতিরিক্ত শিল্পী হিসেবে কাজ করেন।
লাইমলাইট (১৯৫২-এর চলচ্চিত্র) লাইমলাইট (ইংরেজি: Limelight, বাংলা অনুবাদ: "থিয়েটারের অতি প্রখর আলো") হল ১৯৫২ সালে মুক্তিপ্রাপ্ত মার্কিন হাস্যরসাত্মক নাট্য চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন। চ্যাপলিনের পূর্বের চলচ্চিত্রগুলোর মত এই চলচ্চিত্রের সুর করেছেন তিনি নিজে এবং সঙ্গীত পরিচালনা করেছেন রে রাশ্চ। এটি প্রথম চলচ্চিত্র যেখানে চ্যাপলিন সঙ্গীত পরিচালনা করেন নি। ছবিতে একজন বয়োজ্যেষ্ঠ কৌতুকাভিনেতা একজন আত্মহত্যা করতে যাওয়া নৃত্যশিল্পীকে বাঁচায় এবং দুজনেই কষ্টের মধ্য দিয়েও বাকি জীবন অতিবাহিত করতে চেষ্টা করে। এতে প্রধান দুটি চরিত্রে অভিনয় করেন চ্যাপলিন ও ক্লেয়ার ব্লুম। এছাড়া অন্যান্য চরিত্রে অভিনয় করেন নাইজেল ব্রুস, সিডনি আর্ল চ্যাপলিন, হুইলার ড্রাইডেন ও নরম্যান লয়েড এবং বাস্টার কিটন।
ভিক্টোরিয়া চ্যাপলিন ভিক্টোরিয়া চ্যাপলিন (ইংরেজি: Victoria Chaplin; জন্ম: ১৯ মে, ১৯৫১) হলেন একজন ব্রিটিশ-মার্কিন সার্কাস পরিবেশক। তিনি প্রখ্যাত কৌতুকাভিনেতা ও চলচ্চিত্র পরিচালক চার্লি চ্যাপলিন ও তার চতুর্থ স্ত্রী উনা ওনিলের কন্যা। ২০০৬ সালে তিনি "দ্য জুনবাগ সিম্ফনি" শোয়ের পোশাক পরিকল্পনার জন্য ফরাসি জাতীয় মঞ্চ পুরস্কার, মলিয়ে পুরস্কার লাভ করেন।
চার্লস চ্যাপলিন সিনিয়র চ্যাপলিনই চার্লিকে বিনোদন শিল্পের সাথে পরিচয় করিয়ে দেন। ১৮৯৯ সালে তিনি তাকে দি এইট ল্যাঙ্কাশায়ার ল্যাড্‌স ক্লগ নৃত্য দলে একটি চরিত্রের অভিনয়ের সুযোগ পাইয়ে দেন। এই দলটি চালাতেন তারই এক বন্ধু। চার্লি তার স্মৃতিকথায় লিখেন যে তার পিতার মৃত্যুর কয়েক সপ্তাহ পূর্বে তিনি তার পিতাকে একটি পাবে দেখতে পান। চ্যাপলিন চার্লিকে দেখে খুশি হন এবং প্রথমবারের মত তাকে জড়িয়ে ধরেন এবং চুমু খান।স্মৃতিকথায়
গীতিমঞ্চে কাজের প্রকৃতি অনুযায়ী তারকারা মদ কেনাকে অনুপ্রাণিত করতে গিয়ে নিজেরাই মদে আসক্ত হয়ে পড়ত। চ্যাপলিনও তেমনি আসক্ত হয় পড়েন এবং প্রচণ্ড আসক্তি তার কর্মজীবনের সমাপ্তি ডেকে আনে। ১৯০১ সালের মধ্যে তিনি যকৃত ও পেটে সার্হোসিস রোগে আক্রান্ত হন। তাকে ১৯০১ সালে ২৯ এপ্রিল ল্যামবাথের সেন্ট থমাস হাসপাতালে ভর্তি করা হয় এবং ৯ মে তিনি মৃত্যুবরণ করেন। তার বয়স হয়েছিল মাত্র ৩৮। চ্যাপলিনের প্রায় নিঃস্ববস্তায় শেষকৃত্য করা হত যদি তার ছোট ভাই আলবার্ট না এগিয়ে আসত। ১৩ মে টুটিংয়ে তার শেষকৃত্য অনুষ্ঠিত হয়। হান্নাহ ও চার্লি চ্যাপলিন (তখন ১২ বছর) উভয়ই শেষকৃত্যে অংশগ্রহণ করেছিলেন।
আ ডগ্‌স লাইফ আ ডগ্‌স লাইফ (ইংরেজি: A Dog's Life) হল ১৯১৮ সালে মুক্তিপ্রাপ্ত মার্কিন হাস্যরসাত্মক নির্বাক চলচ্চিত্র। ছবিটি রচনা, প্রযোজনা ও পরিচালনা করেছেন চার্লি চ্যাপলিন। এটি ফার্স্ট ন্যাশনাল পিকচার্স স্টুডিওর অধীনে চ্যাপলিনের নির্মিত প্রথম চলচ্চিত্র। এই ছবির কেন্দ্রীয় চরিত্র "স্ক্র্যাপ্‌স" নামে একটি কুকুর, যা দ্য ট্রাম্প (চ্যাপলিন) ও একজন বারের গায়িকাকে (এডনা পারভায়েন্স) সুখী জীবন গঠনে সাহায্য করে। এতে চ্যাপলিনের ভাই সিডনি চ্যাপলিন একটি ছোট চরিত্রে অভিনয় করেন এবং এটি প্রথম চলচ্চিত্র যেখানে তারা দুই ভাই একসাথে পর্দায় অভিনয় করেছেন।
চার্লি চ্যাপলিন ইউনাইটেড আর্টিস্ট্‌স প্রতিষ্ঠার পূর্বে চ্যাপলিন প্রথম বিয়ে করেন। স্যামুয়েল গোল্ডউইনের এক পার্টিতে ১৭ বছর বয়সী অভিনেত্রী মিলড্রেড হ্যারিসের সাথে তাঁর প্রথম সাক্ষাৎ হয়। কিছুদিন পর হ্যারিস চ্যাপলিনকে জানায় যে তার গর্ভে চ্যাপলিনের সন্তান। ফলে কোন প্রকার বিতর্কে না জড়াতে চেয়ে চ্যাপলিন ১৯১৮ সালের সেপ্টেম্বরে লস অ্যাঞ্জেলেসে হ্যারিসকে বিয়ে করেন। পরে জানতে পারেন আসলে হ্যারিসের অন্তঃসত্ত্বা হওয়ার খবর মিথ্যা ছিল। চ্যাপলিন এই বিয়েতে সুখী ছিলেন না, এবং মনে করতে শুরু করেন যে এই বিয়ে তাঁর সৃষ্টিশীলতায় ব্যাঘাত ঘটিয়েছে। এর ফলে "সানিসাইড" চলচ্চিত্র নির্মাণে তাঁকে খুবই বেগ পেতে হয়। হ্যারিস ততদিনে তাঁর ঔরসজাত সন্তান গর্ভে ধারণ করেন এবং ১৯১৯ সালে ৭ই জুলাই একটি পুত্র সন্তান জন্ম দেন। তাঁর পুত্র নরম্যান স্পেন্সার চ্যাপলিন মাত্র তিন দিনের মধ্যে মারা যায়। ১৯২০ সালের এপ্রিলে তাদের বিবাহ বিচ্ছেদ হয় এবং চ্যাপলিন তাঁর আত্মজীবনীতে এই প্রসঙ্গে লিখেন যে তাদের মধ্যে কোন বিষয়ে মিল ছিল না।
চার্লি চ্যাপলিন যদিও চ্যাপলিন তখনো চলচ্চিত্র নির্মাণের পরিকল্পনা করছিলেন, কিন্তু ১৯৭০ এর দশকের মাঝামাঝি সময়ে তিনি খুব বেশি দুর্বল হয়ে পড়েন। তিনি আরও কয়েকটি স্ট্রোকে আক্রান্ত হন এবং এর ফলে তিনি হুইলচেয়ার ব্যবহার করতে বাধ্য হন। তাঁর শেষ কাজ ছিল চিত্রসম্বলিত আত্মজীবনী সংকলন "মাই লাইফ ইন পিকচার্স" (১৯৭৪) এবং ১৯৭৬ সালে পুনঃমুক্তির জন্য "আ ওম্যান অব প্যারিস" ছবিতে সুরারোপ। চ্যাপলিনকে তাঁর জীবনীনির্ভর প্রামাণ্যচিত্র "দ্য জেন্টলম্যান ট্রাম্প" (১৯৭৫) এ দেখা যায়। এটি পরিচালনা করেন রিচার্ড প্যাটারসন। ১৯৭৫ সালে নববর্ষ সম্মাননার অংশ হিসেবে রানী দ্বিতীয় এলিজাবেথ চ্যাপলিনকে ব্রিটিশ সম্মানসূচক নাইটহুডে ভূষিত করেন। তিনি খুবই দুর্বল ছিলেন, এবং হাটু গেড়ে সম্মান প্রদর্শন করতে পারেননি এবং হুইলচেয়ারে বসেই এই সম্মাননা গ্রহণ করেন।
চার্লস চ্যাপলিন জুনিয়র ১৯৬০ সালে তিনি তার পারিবারিক জীবন নিয়ে "মাই ফাদার, চার্লি চ্যাপলিন" শীর্ষক একটি বই লিখেন।
চার্লি চ্যাপলিন ১৯৭২ সালে একাডেমি অব মোশন পিকচার আর্টস অ্যান্ড সায়েন্সেস চ্যাপলিনকে সম্মানসূচক পুরস্কারে ভূষিত করে। রবিনসন এই বিষয়টিকে যুক্তরাষ্ট্র "সংশোধন করতে চেয়েছিল" বলে উল্লেখ করেন। চ্যাপলিন প্রথমে এই পুরস্কার গ্রহণের ব্যাপারে দ্বিধা-দ্বন্দ্বে ভুগছিলেন, কিন্তু পরে প্রায় ২০ বছর পর মার্কিন যুক্তরাষ্ট্রে ফেরার সিদ্ধান্ত নেন। তাঁর এই প্রত্যাবর্তন সংবাদ মাধ্যমে ব্যাপক আলোড়ন সৃষ্টি করে। ৪৪তম একাডেমি পুরস্কার আয়োজনে তাঁকে ১২ মিনিট দাঁড়িয়ে সম্মান জানানো হয়, যা একাডেমি পুরস্কারের ইতিহাসে এখন পর্যন্ত দীর্ঘতম সময় সম্মাননা প্রদর্শন। চ্যাপলিন আবেগতাড়িত হয়ে পড়েন এবং "এই শতাব্দীর চলচ্চিত্র নির্মাণকে শৈল্পিক রূপে নিয়ে আসার পিছনে অপরিমেয় প্রভাবের জন্য" এই পুরস্কার গ্রহণ করেন।
ক্যান্টিনফ্লাস চার্লি চ্যাপলিন একদা মন্তব্য করেছিলেন যে, তিনি সেরা জীবিত কৌতুক অভিনেতা ছিলেন। মোরেনোকে তিনি ‘মেক্সিকোর চার্লি চ্যাপলিন’ নামে অভিহিত করেছিলেন। মার্কিন যুক্তরাষ্ট্রের দর্শকদের কাছে ডেভিড নিভেনের সাথে অভিনয় করে স্মরণীয় হয়ে রয়েছেন। একাডেমি পুরস্কার বিজয়ী অ্যারাউন্ড দি ওয়ার্ল্ড ইন এইটি ডেইজ শীর্ষক চলচ্চিত্রে অভিনয়ের জন্য মোশন পিকচার মিউজিক্যাল বা কমেডি বিভাগে মোরেনো গোল্ডেন গ্লোব সেরা অভিনেতা পুরস্কার লাভ করেন।
জোসেফিন চ্যাপলিন চ্যাপলিন গ্রিক নিকোলাস সিস্টোভারিসকে বিয়ে করেন। তাদের এক পুত্র, চার্লি।
মিউচুয়াল ফিল্ম ১৯১২ সালে কয়েকজন মার্কিন ব্যবসায়ী মিউচুয়াল ফিল্ম করপোরেশন প্রতিষ্ঠা করে, যার মধ্যে ছিলেন হ্যারি ই. এইটকেন। এই পরিবেশনা কোম্পানির কয়েকটি সহায়ক প্রযোজনা প্রতিষ্ঠান ছিল। তাদের মধ্যে কিস্টোন স্টুডিওজ হাস্যরসাত্মক চলচ্চিত্র নির্মাণে প্রসিদ্ধ ছিল। ১৯১৬ সালে মিউচুয়াল চার্লি চ্যাপলিনের সাথে চুক্তিবদ্ধ হওয়ার পর আরও পরিচিতি লাভ করে। এই কোম্পানিতে কাজ করাকালীন চ্যাপলিন তার কয়েকটি অন্যতম সেরা হাস্যরসাত্মক চলচ্চিত্র নির্মাণ করেন। চ্যাপলিন মনে করতেন এই কোম্পানিতে কাজ করতে তিনি কম সময় পেতেন। এর ফলে পরবর্তীতে তিনি ফার্স্ট ন্যাশনাল পিকচার্সে যোগ দেন, যাতে অধিক সময় নিয়ে আরও ভাল চলচ্চিত্র নির্মাণে মনোযোগ দিতে পারেন।
চার্লি চ্যাপলিন শিকাগোর এসানে ফিল্ম ম্যানুফ্যাকচারিং কোম্পানি চ্যাপলিনকে চুক্তিতে ১০,০০০ মার্কিন ডলার বোনাসসহ প্রতি সপ্তাহে ১,২৫০ মার্কিন ডলারের প্রস্তাব দেয়। তিনি ১৯১৪ সালের ডিসেম্বর মাসের শেষের দিকে এই স্টুডিওতে যোগদান করেন। এখানে তিনি নিয়মিত অভিনেতা লিও হোয়াইট, বাড জেমিসন, প্যাডি ম্যাকগুইয়ার ও বিলি আর্মস্ট্রংদের সাথে স্টক কোম্পানি গঠন করেন। তিনি কিছু দিন পরেই প্রধান অভিনেত্রী হিসেবে এডনা পারভায়েন্সকে নিয়োগ দেন। পারভায়েন্সের সাথে চ্যাপলিন নিউ ইয়র্কের একটি ক্যাফেতে সাক্ষাৎ করেন এবং তাকে তার সৌন্দর্যের জন্য তাদের দলে অন্তর্ভুক্ত করেন। আট বছরে তিনি চ্যাপলিনের সাথে ৩৫টি চলচ্চিত্রে অভিনয় করেন; এই জুটির মধ্যে প্রেমের সম্পর্কও গড়ে ওঠে, যার পরিসমাপ্তি ঘটে ১৯১৭ সালে।
চার্লি চ্যাপলিন চ্যাপলিনের সুরকৃত তিনটি জনপ্রিয় গান রেকর্ডিং করা হয়। "মডার্ন টাইমস" (১৯৩৬) ছবির জন্য সুরকৃত "স্মাইল" গানটিতে ১৯৫৪ সালে জন টার্নার ও জেওফ্রি পারসন্সের গীত যুক্ত করে ন্যাট কিং কোল কণ্ঠ দিলে তা হিট খ্যাতি লাভ করে। "লাইমলাইট" চলচ্চিত্রে চ্যাপলিন "টেরিস থিম" সুর করেন, যা জিমি ইয়ং "ইটার্নালি" (১৯৫২) শিরোনামে জনপ্রিয় করে তুলেন। "আ কাউন্টেস ফ্রম হংকং" (১৯৬৭) ছবির পেটুলা ক্লার্কের গাওয়া "দিস ইজ মাই সং" গানটি যুক্তরাজ্য ও ইউরোপীয় সঙ্গীত তালিকায় প্রথম স্থান লাভ করে। চ্যাপলিন তাঁর একমাত্র প্রতিযোগিতামূলক অস্কার লাভ করেন তাঁর সুরারোপের জন্য, ১৯৭৩ সালে "লাইমলাইট" ছবিটি মার্কিন যুক্তরাষ্ট্রে পুনঃমুক্তি দেওয়া হলে এই ছবির থিম গানের জন্য তিনি শ্রেষ্ঠ মৌলিক সুর বিভাগে একাডেমি পুরস্কার লাভ করেন।
চার্লি চ্যাপলিন মিউচুয়াল চ্যাপলিনকে তাঁর কাজের জন্য তাদের ১৯১৬ সালের মার্চ মাসে উদ্বোধন করা লস অ্যাঞ্জেলেসের স্টুডিও দিয়ে দেয়। চ্যাপলিন তাঁর স্টক কোম্পানিতে আরও দুজন সদস্য যোগ করেন। তারা হলেন আলবার্ট অস্টিন এবং এরিক ক্যাম্পবেল। চ্যাপলিন দুই রিলের "দ্য ফ্লোরওয়াকার", "দ্য ফায়ারম্যান", "দ্য ভ্যাগাবন্ড", "ওয়ান এ.এম.", এবং "দ্য কাউন্ট" চলচ্চিত্র নির্মাণ করেন। "দ্য পনশপ" চলচ্চিত্রে অভিনয়ের জন্য তিনি হেনরি বার্গম্যানকে নিয়ে আসেন। বার্গম্যান পরে চ্যাপলিনের সাথে ৩০ বছর অভিনয় করেন। "বিহাইন্ড দ্য স্ক্রিন" ও "দ্য রিংক" ছিল ১৯১৬ সালে নির্মিত চ্যাপলিনের শেষ দুটি চলচ্চিত্র। মিউচুয়ালের চুক্তি অনুযায়ী নির্ধারিত হয় যে চ্যাপলিন প্রতি চার সপ্তাহে একটি দুই রিলের চলচ্চিত্র মুক্তি দিবে। পরের বছরে চ্যাপলিন আরও বেশি সময় চান। তিনি ১৯১৭ সালের প্রথম দশ মাসে মিউচুয়াল থেকে মাত্র চারটি চলচ্চিত্র নির্মাণ করতে পারেন। চলচ্চিত্রগুলো হল "ইজি স্ট্রিট", "দ্য কিউর", "দি ইমিগ্র্যান্ট", এবং "দি অ্যাডভেঞ্চারার"। চ্যাপলিন বিশেষজ্ঞদের মতে অত্যন্ত যত্নসহকারে নির্মিত এই চলচ্চিত্রসমূহ তাঁর সুন্দর কাজের মধ্যে অন্যতম। পরবর্তীতে চ্যাপলিন বলেন মিউচুয়ালের সাথে তাঁর কর্মজীবনের দিনগুলো ছিল তাঁর সবচেয়ে সুখী সময়। যাই হোক, চ্যাপলিন আরও অনুভব করেন যে চুক্তির সময়কালে এই চলচ্চিত্রসমূহ খুবই সূত্রধর্মী হয়ে গেছে এবং তিনি কাজের পরিবেশ নিয়ে খুবই অসন্তুষ্ট ছিলেন।
ওয়ার্ক (১৯১৫-এর চলচ্চিত্র) চার্লি রংমিস্ত্রি ইজি. এ ওয়েকের সহকারী। তারা দুজন একটি গাড়িতে করে কাজের জন্য যাচ্ছে। ওয়েক গাড়িতে আরাম করে বসে আছে এবং চার্লি গাধার মত গাড়িটি ঠানছে। ওয়েকও তার সাথে গাধার মত আচরণ করছে, কখনো স্লথ গতিতে চললে তাকে তার হাতের ছড়িটি দিয়ে আঘাত করছে। ওয়েক তাকে ছোট পাহাড়ের উপর দিয়ে শর্টকাট নিতে বললে গাড়িটি নিয়ন্ত্রণ হারিয়ে চলন্ত একটি গাড়ির নিচে চলে গিয়েছিল। দ্বিতীয় প্রচেষ্টায় তারা সফল হয়। তাদের যে বাড়িতে কাজ করার কথা, চার্লি সে বাড়ির গৃহপরিচারিকার প্রতি আকৃষ্ট হয়। ওয়েক দেয়ালে রং করতে গিয়ে পড়ে যান এবং তার মাথা রংয়ের বালতিতে ঢুকে যায়। বাড়িওয়ালা তার স্ত্রীকে জানায় তাদের ঘরের স্টোভটি যে কোন মুহূর্তে ফেটে যেতে পারে। এসময় গৃহপরিচারিকা চার্লি যে কক্ষে রং করছিল সেখানে আসলে তাকে একটি দুঃখের গল্প শুনায়। ইতোমধ্যে বাড়িওয়ালার স্ত্রীর এক গোপন প্রেমিকা আসলে সে তাকে রংমিস্ত্রীদের একজন হিসেবে পরিচয় করিয়ে দেয়। সেও রংয়ের বালতি নিয়ে উপরের তলায় গেলে চার্লি তার মুখে রং লাগিয়ে দেয়। বাড়িওয়ালা সেই প্রেমিকের আনা একটি ফুল দেখতে পেয়ে রেগে যায় এবং গুলি ছুড়তে শুরু করে। মারপিঠের এক পর্যায়ে ত্রুটিপূর্ণ স্টোভটি বিকট শব্দে ফেটে যায়।প্যাট্রিক ছবিটিকে ৩.৫/৪ তারকা দেন এবং বলেন "চ্যাপলিনে লিটল ট্রাম্প এতটাই পছন্দনীয় যে সে আপনার মনোযোগ ধরে রাখবে। তার চলচ্চিত্রগুলো হল তার নিষ্ঠুর পৃথিবী ও পারিপার্শ্বিকতা বিষয়ে তার প্রতিক্রিয়াগুলো দেখা। এরিক ছবিটিকে ২/৪ তারকা দিয়ে বলেন, "ছবিটি চ্যাপলিনের অন্যান্য চলচ্চিত্রের চেয়ে কম বিনোদন প্রদান করেছে। মূল সমস্যা চ্যাপলিনের পরিচালনায়।" এ. ও. স্কট ছবিটিকে ২/৪ তারকা দিয়ে বলেন, "এটি চ্যাপলিন ও সেসময়ের অন্যান্য পরিচালকদের ত্রুটির প্রতিবিম্ব। তারা তখনও চলচ্চিত্রে কখন হাস্যরস প্রয়োগ করবেন তার উপযুক্ত সময় খুঁজছিলেন।"
চলচ্চিত্রের ইতিহাস ১৯৫২ সালে মুক্তিপ্রাপ্ত ছবি "লাইমলাইট" একটি বিশেষ কারণে স্মরণযোগ্য। এই ছবিতে ছবির দুই প্রধান চরিত্র চার্লি চ্যাপলিন এবং ক্লেয়ার ব্লুম তিনটি শতাব্দীকে একত্রিত করেছিলেন! চ্যাপলিনের প্রথম আবির্ভাব ঊনবিংশ শতাব্দীতে, ১৮৯৭ সালে, ক্লগ ডান্সিং এর দলে। আর ক্লেয়ার ব্লুম একবিংশ শতাব্দীতেও চুটিয়ে কাজ করে যাচ্ছেন। সাম্প্রতিককালে "দা কিংস স্পিচ" (২০১০) ছবিতেও তার অভিনয় প্রশংসিত হয়েছে।
চার্লি চ্যাপলিন চ্যাপলিনের প্রতি শ্রদ্ধাঞ্জলি হিসেবে তাঁর নামানুসারে ১৯৮১ সালে সোভিয়েত জ্যোতির্বিদ লুদমিলা কারাচ্‌কিনা আবিষ্কৃত একটি ছোট গ্রহের নামকরণ করা হয় ৩৬২৩ চ্যাপলিন। ১৯৮০ এর দশকে আইবিএম তাদের পার্সোনাল কম্পিউটারের প্রচারণায় দ্য ট্রাম্প মূর্তিটি ব্যবহার করে। ১৯৮৯ সালে সারা বিশ্বে বিভিন্ন আয়োজনের মধ্য দিয়ে চ্যাপলিনের ১০০তম জন্মবার্ষিকী পালিত হয়, এবং ২০১১ সালের ১৫ই এপ্রিল তার ১২২তম জন্মবার্ষিকীর আগের দিন গুগল তাদের বৈশ্বিক ও বিভিন্ন দেশের হোমপেজে একটি বিশেষ গুগল ডুডল ভিডিও তৈরি করে তাঁর জন্মদিন উদ্‌যাপন করে। বিশ্বের ছয়টি মহাদেশের অনেক দেশ চ্যাপলিনের চিত্র সম্বলিত পোস্টাল স্ট্যাম্প প্রকাশের মাধ্যমে তাঁকে সম্মাননা প্রদর্শন করেছে।
চার্লি চ্যাপলিন মিউচুয়াল ফিল্মের সাথে চ্যাপলিনের বাৎসরিক ৬৭০,০০০ মার্কিন ডলারের চুক্তি হয়। রবিনসন বলেন চ্যাপলিন তাঁর ২৬ বছর বয়সে বিশ্বের সর্বোচ্চ পারিশ্রমিক গ্রহীতা হয়ে ওঠেন। তাঁর এই এত পারিশ্রমিক জনগণকে অবাক করে দেয় এবং তাঁকে নিয়ে গণমাধ্যমে আলোড়ন সৃষ্টি হয়। মিউচুয়ালের প্রধান জন আর. ফ্রেউলার এই প্রসঙ্গে বলেন, "আমরা জনাব চ্যাপলিনকে এত বেশি পারিশ্রমিক দিতে রাজি হয়েছি কারণ দর্শক চ্যাপলিনকে চায় এবং তাঁর পিছনে খরচ করবে।।"
চার্লি চ্যাপলিন চ্যাপলিন মনে করেন "দ্য গোল্ড রাশ" সেই সময়ে তাঁর নির্মিত সেরা চলচ্চিত্র। ছবিটি ১৯২৫ সালের আগস্ট মাসে মুক্তি পায় এবং ৫ মিলিয়ন ডলার আয় করে নির্বাক চলচ্চিত্র যুগের সর্বোচ্চ আয়কারী চলচ্চিত্রের তালিকায় প্রবেশ করে। এই চলচ্চিত্রে চ্যাপলিন অভিনীত কয়েকটি বিখ্যাত দৃশ্য রয়েছে, যেমন দ্য ট্রাম্প তার জুতা খাচ্ছে এবং জর্জিয়ার সাথে তার নৃত্য। ম্যাকন্যাব এই চলচ্চিত্রকে "আবশ্যকীয় চ্যাপলিনের চলচ্চিত্র" বলে উল্লেখ করেন। এই চলচ্চিত্র মুক্তিকালে চ্যাপলিন বলেন, "আমি এই চলচ্চিত্র দিয়ে স্মরণীয় হতে চাই।"
দ্য গোল্ড রাশ যদিও কেন্দ্রীয় নারী চরিত্রে গ্রের কিছু ছবি পাওয়া যায়, তবে "আননোন চ্যাপলিন" এবং "চ্যাপলিন টুডে: দ্য গোল্ড রাশ" প্রামান্যচিত্রে তার কোন ফুটেজ পাওয়া যায় নি। প্রামাণ্যচিত্র "আননোন চ্যাপলিন"-এ চলচ্চিত্রের নির্মাণ সম্পর্কে বলতে গিয়ে হেল প্রকাশ করেন যে তার শৈশব থেকে চ্যাপলিন তার আদর্শ ছিলেন, এবং মূল সংস্করণের শেষ দৃশ্যে তাদের দুজনের চুম্বন মূলত সেই সময়ে তাদের সম্পর্ক নির্দেশ করে। এই চলচ্চিত্র নির্মাণের সময় লিটা গ্রের সাথে চ্যাপলিনের বৈবাহিক সম্পর্কে ফাটল ধরে। হেল চ্যাপলিনের সাথে তার সম্পর্কের কথা তার স্মৃতিকথা "চার্লি চ্যাপলিন: ইন্টিমেট ক্লোজ-আপ্‌স" বইয়ে বর্ণনা করেন।
চ্যাপলিন পরিবার চ্যাপলিন পরিবার হল একটি বহুজাতিক অভিনয়শিল্পী পরিবার। তারা সিডনি চ্যাপলিন, চার্লি চ্যাপলিন ও জর্জ হুইলারের মাতা হান্নাহ হ্যারিয়েট পেডলিংহাম হিলের উত্তরসূরি।
চার্লি চ্যাপলিন চ্যাপলিন অনেক পুরস্কার ও সম্মাননা লাভ করেন এবং এর বেশিরভাগই তাঁর জীবনের শেষের দিকে। ১৯৭৫ সালের নববর্ষ সম্মাননায় তিনি কমান্ডার অব দি অর্ডার অব দ্য ব্রিটিশ এম্পায়ারের নাইট উপাধিতে ভূষিত হন। তিনি ১৯৬২ সালে অক্সফোর্ড বিশ্ববিদ্যালয় এবং ডারহাম বিশ্ববিদ্যালয় থেকে সম্মানসূচক ডক্টর অব লেটার্স ডিগ্রি লাভ করেন। ১৯৬৫ সালে তিনি এবং ইংমার বারিমান যৌথভাবে ইর‍্যাজমাস পদক লাভ করেন, এবং ১৯৭১ সালে ফ্রান্স সরকার তাকে লেজিওঁ দনরের কমান্ডার উপাধিতে ভূষিত করেন।
দ্য গোল্ড রাশ দ্য গোল্ড রাশ হল ১৯২৫ সালে মুক্তিপ্রাপ্ত মার্কিন নির্বাক হাস্যরসাত্মক চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন। এতে চ্যাপলিনকে তার লিটল ট্রাম্প সত্তায় দেখা যায় এবং অন্যান্য ভূমিকায় অভিনয় করেন জর্জিয়া হেল, ম্যাক সোয়াইন, টম মুরে, হেনরি বার্গম্যান, এবং ম্যালকম ওয়েট।
চার্লি চ্যাপলিন চ্যাপলিন চলচ্চিত্র নির্মাণের শুরুর সময় থেকে সিদ্ধান্ত নেন যে এই ছবির উদ্বোধনী প্রদর্শনী হবে লন্ডনে। তিনি লস অ্যাঞ্জেলেস ত্যাগ করেন এবং পূর্বাভাস দেন যে তিনি নাও ফিরতে পারেন। তিনি আরএমএস কুইন এলিজাবেথে করে তাঁর পরিবারসহ ১৯৫২ সালের ১৮ই সেপ্টেম্বর নিউ ইয়র্ক থেকে যাত্রা করেন। পরের দিন অ্যাটর্নি জেনারেল জেমস পি. ম্যাকগ্রেনারি চ্যাপলিনের মার্কিন যুক্তরাষ্ট্রে পুনঃপ্রবেশের অনুমতি বাতিল করেন এবং বলেন যে মার্কিন যুক্তরাষ্ট্রে পুনরায় প্রবেশ করতে হলে তাঁকে তাঁর রাজনৈতিক মতাদর্শ ও নৈতিক আচরণ সম্পর্কিত সাক্ষাৎকার প্রদান করতে হবে। যদিও ম্যাকগ্রেনারি সংবাদ মাধ্যমে বলেন যে "চ্যাপলিনের বিরুদ্ধে তার মামলাটি খুবই সাজানো", কিন্তু মালান্ড পরে উল্লেখ করেন যে ১৯৮০ সালে প্রকাশিত এফবিআইয়ের নথির ভিত্তিতে চ্যাপলিনের মার্কিন যুক্তরাষ্ট্রে পুনঃপ্রবেশের বিপক্ষে মার্কিন সরকারের কোন বাস্তব প্রমাণ ছিল না। তিনি যদি আবেদন করতেন তবে তিনি মার্কিন যুক্তরাষ্ট্রে প্রবেশাধিকার লাভ করতে পারতেন। যাই হোক, চ্যাপলিন এই সংবাদ বিষয়ক একটি ক্যাবলগ্রাম পান, কিন্তু তিনি নিজে থেকেই সিদ্ধান্ত নেন যে তিনি মার্কিন যুক্তরাষ্ট্রের সাথে কোন সম্পর্ক রাখবেন না:
চার্লি চ্যাপলিন ইতোমধ্যে, সিডনি চ্যাপলিন ১৯০৬ সালে স্বনামধন্য ফ্রেড কার্নো কোম্পানিতে যোগ দেন, এবং ১৯০৮ সালের মধ্যে তিনি তাদের প্রধান অভিনেতা হয়ে ওঠেন। ফেব্রুয়ারি মাসে তিনি তার ছোট ভাইয়ের জন্য দুই সপ্তাহের একটি খণ্ডকালীন অভিনয়ের ব্যবস্থা করেন। কার্নো প্রথমে এই বিষয়ে সতর্ক ছিলেন এবং চার্লিকে "বিবর্ণ, দুর্বল, অপ্রসন্ন যুবক" মনে করেন, এবং মঞ্চে ভালো কোন কাজ করতে পারবে না ও "খুব বেশি লাজুক" মনে হয়। যাই হোক, কিশোর চ্যাপলিন লন্ডন কলিসিয়ামে তাঁর প্রথম রাতের অভিনয় দিয়ে মঞ্চে তাঁর প্রভাব সৃষ্টি করেন এবং অচিরেই এই কোম্পানির সাথে চুক্তিবদ্ধ হন। চ্যাপলিন প্রথমে কয়েকটি ছোট চরিত্রে অভিনয়ের পর ১৯০৯ সালের দিকে প্রধান চরিত্রে অভিনয় শুরু করেন। ১৯১০ সালের এপ্রিলে তাঁকে "জিমি দ্য ফেয়ারলেস" নামক একটি নতুন স্কেচের প্রধান চরিত্রে অভিনয়ের সুযোগ দেওয়া হয়। এটি ব্যাপক সফলতা অর্জন করে এবং চ্যাপলিন গণমাধ্যমের দৃষ্টি কাড়েন।
চার্লি চ্যাপলিন হান্নাহ স্বল্পকালের জন্য হাসপাতাল থেকে ছাড়া পান, কিন্তু ১৯০৩ সালে মে মাসে আবার অসুস্থ হয়ে পড়েন। সেসময়ে ১৪ বছর বয়সী চ্যাপলিন তাঁর মাকে আবার কেন হিলে নিয়ে যান। চ্যাপলিন কয়েকদিন একা ছিলেন এবং খাদ্যের অন্বেষণে এদিক সেদিক ঘুরাফেরা করতেন ও বিভিন্ন স্থান রাত কাটাতেন। সেসময়ে দুই বছর পূর্বে নৌবাহিনীতে অন্তর্ভুক্ত হওয়া সিডনি ফিরে আসেন। আট মাস পরে হান্নাহ মানসিক হাসপাতাল থেকে ছাড়া পান, কিন্তু ১৯০৫ সালের মার্চে পুনরায় তিনি অসুস্থ হয়ে পড়েন এবং এইবার তা স্থায়ীভাবে রয়ে যায়। চ্যাপলিন পরবর্তীতে লিখেন, "মায়ের করুণ ভাগ্যকে বরণ করে নেওয়া ছাড়া আমাদের কিছুই করার ছিল না।" ১৯২৮ সালের তার মৃত্যুর পূর্ব পর্যন্ত তিনি সেবা-শুশ্রূষার অধীনেই ছিলেন।
চার্লি চ্যাপলিন চ্যাপলিন তাঁর চলচ্চিত্রের উপর পূর্ণ নিয়ন্ত্রণ রাখতেন, যাতে তিনি নিজেই অন্য অভিনয়শিল্পীদের চরিত্রগুলো করে দেখাতে পারতেন, তাঁর চরিত্র অন্য কেউ অনুকরণ করতে পারতো না। তিনি নিজেই তাঁর চলচ্চিত্রগুলো সম্পাদনা করতেন। তাঁর পূর্ণ স্বাধীনতার ফলে চলচ্চিত্র ইতিহাসবেত্তা অ্যান্ড্রু স্যারিস তাঁকে "প্রথম সাহিত্যিক চলচ্চিত্র নির্মাতা" বলে অভিহিত করেন। চ্যাপলিন তাঁর দীর্ঘ সময়ের চিত্রগ্রাহক রোল্যান্ড টথেরোহ, তাঁর ভাই সিডনি চ্যাপলিন ও বিভিন্ন সহকারী পরিচালক, যেমন হ্যারি ক্রোকার ও চার্লস রেইসনারদের থেকে সাহায্য পেয়েছেন।
রবার্ট ডাউনি জুনিয়র গৃহীত পুরস্কার এবং মনোনয়ন তালিকা ১৯৯২ সালে পেশাদার চলচ্চিত্র অভিনেতা হিসেবে "চ্যাপলিন" চলচ্চিত্রের মাধ্যমে অভিনয় জীবন শুরু করেন। এই চলচ্চিত্রে কৌতুকাভিনেতা চার্লি চ্যাপলিনের ভূমিকায় অসাধারণ অভিনয়ের জন্য সেরা অভিনেতা হিসেবে তিনি একাডেমি পুরস্কারে (অস্কার) মনোনীত হন এবং বাফটা পুরস্কার অর্জন করেন। ডাউনি টিভি সিরিজ "এলী ম্যাক্বিলের" জন্য তিনি গোল্ডেন গ্লোব পুরস্কার লাভ করেন।
চার্লি চ্যাপলিন চ্যাপলিন তাঁর চলচ্চিত্রে আরও বেশি নিয়ন্ত্রণ লাভ করেন এবং প্রতিটি চলচ্চিত্রে আরও বেশি সময় ও যত্ন প্রদান করেন। এসানের হয়ে চ্যাপলিনের নির্মিত প্রথম চলচ্চিত্র "হিজ নিউ জব"। চলচ্চিত্রের শিরোনাম দিয়ে চ্যাপলিনের নতুন চাকরির বিষয়টিও বুঝানো হয়। এক মাসের ব্যবধানের তাঁর দ্বিতীয় চলচ্চিত্র "আ নাইট আউট" এবং তৃতীয় চলচ্চিত্র "দ্য চ্যাম্পিয়ন" মুক্তি পায়। চ্যাপলিনের এসানে স্টুডিওজের ১৪টি চলচ্চিত্রের শেষ ৭টি চলচ্চিত্র এরূপ ধীর গতিতেই নির্মিত হয়। চ্যাপলিন তাঁর পর্দা ব্যক্তিত্বও পরিবর্তন করতে শুরু করেন, যা কিস্টোনকে এর "নীচ, অমার্জিত, বর্বর" প্রকৃতির সমালোচনা করতে উদ্বুদ্ধ করে। ধীরে ধীরে চ্যাপলিনের চলচ্চিত্রের চরিত্রগুলো আরও ভদ্র ও প্রণয়ধর্মী হয়ে ওঠে; "দ্য ট্রাম্প" (এপ্রিল ১৯১৫) চলচ্চিত্রটিকে তাঁর এই নতুনত্বের সন্ধিক্ষণ বলে বিবেচনা করা হয়।
দ্য ফায়ারম্যান (১৯১৬-এর চলচ্চিত্র) দ্য ফায়ারম্যান () হল চার্লি চ্যাপলিন পরিচালিত ১৯১৬ সালের মার্কিন হাস্যরসাত্মক নির্বাক চলচ্চিত্র। ছবিটি প্রযোজনা ও পরিবেশনা করে মিউচুয়াল ফিল্ম। ছবিতে ফায়ারম্যান ভূমিকায় অভিনয় করেন চ্যাপলিন, এবং অন্যান্য চরিত্রে অভিনয় করেন এডনা পারভায়েন্স, লয়েড বেকন ও এরিক ক্যাম্পবেল।১৯৩২ সালে ভ্যান বিউরেন স্টুডিওজের অ্যামেডি ভ্যান বিউরেন প্রতিটি ১০,০০০ মার্কিন ডলারের বিনিময়ে চ্যাপলিন পরিচালিত মিউচুয়াল ফিল্মের হাস্যরসাত্মক চলচ্চিত্রগুলো কিনে নেয়, এবং জিনি রোডমিচ ও উইনস্টন শার্পলস সেগুলোতে সুরারোপিত সঙ্গীত যোগ করেন, সাউন্ড ইফেক্টস যোগ করেন এবং আরকেও রেডিও পিকচার্সের মাধ্যমে তা পুনঃমুক্তি দেন।
ভিক্টোরিয়া চ্যাপলিন চ্যাপলিন ও থিয়েরির দুই সন্তান। অরেইলা থিয়েরি ১৯৭১ সালে ২৪ সেপ্টেম্বর জন্মগ্রহণ করে, এবং জেমস থিয়েরি ১৯৭৪ সালের ২ মে জন্মগ্রহণ করে। তাদের দুই সন্তানও পরিবেশনা শিল্পী। "ল্য সির্কে ইনিভিসিবল" এ পরিবেশনার পাশাপাশি চ্যাপলিন তার সন্তানদের পরিবেশনায় সহযোগিতা করেন। তার পুত্রের "দ্য জুনবাগ সিম্ফনি" শোয়ের পোশাক পরিকল্পনার জন্য ২০০৬ সালে তিনি ফরাসি জাতীয় মঞ্চ পুরস্কার, মলিয়ে পুরস্কার লাভ করেন।
চার্লি চ্যাপলিন স্কুলে তিনি খারাপ ফলাফল করছিলেন এবং তাঁর মাতাও মানসিক অসুস্থতার কাছে হার মানতে শুরু করলে, চ্যাপলিন মঞ্চে অভিনয় শুরু করেন। পরবর্তীতে তাঁকে হান্নাহর কাছ থেকে এক রাতে আল্ডেরশটে নিয়ে যাওয়া হলে, তিনি তাঁর পাঁচ বছর বয়সে প্রথম মঞ্চে অভিনয় করেন। এটি একটি বিচ্ছিন্ন ঘটনা ছিল, কিন্তু যখন তাঁর নয় বছর বয়স, তখন তাঁর মায়ের উৎসাহে তিনি অভিনয়ের প্রতি আগ্রহী হয়ে ওঠেন। তিনি পরবর্তীতে লিখেন, "আমার মধ্যে কিছু প্রতিভা রয়েছে এই বলে [মা] আমাকে অনুপ্রাণিত করেন।" তাঁর পিতার পরিচিতির কারণে, তিনি এইট ল্যাঙ্কাশায়ার ল্যাড্‌সের ক্লগ নৃত্যদলের সদস্য হন। এই দলের সাথে তিনি ১৮৯৯ ও ১৯০০ সালে বিভিন্ন ইংরেজ গীতিমঞ্চে সফরে যান। চ্যাপলিন কঠোর পরিশ্রম করেন এবং নৃত্যনাট্যটি জনপ্রিয়তা লাভ করে। কিন্তু চ্যাপলিন তাঁর নিজের নৃত্যে সন্তুষ্ট ছিলেন না এবং তিনি হাস্যরসাত্মক চরিত্রে অভিনয় করার ইচ্ছাপোষণ করেন।
চার্লি চ্যাপলিন "কট ইন দ্য রেইন" চলচ্চিত্র ১৯১৪ সালে ৪ঠা মে মুক্তি পায়। এটি ছিল চ্যাপলিনের পরিচালনায় অভিষেক এবং এটি ব্যাপক সফলতা লাভ করে। এরপর থেকে তিনি কিস্টোনের যেকয়টি স্বল্পদৈর্ঘ্য চলচ্চিত্রে অভিনয় করেছেন সেগুলো পরিচালনাও করেন। তিনি প্রায় প্রতি সপ্তাহে একটি চলচ্চিত্র নির্মাণ করেন, এবং তিনি এই সময়টাকে তাঁর কর্মজীবনের সবচেয়ে রোমাঞ্চকর সময় বলে উল্লেখ করেন। চ্যাপলিনের চলচ্চিত্রে কিস্টোনের পূর্ববর্তী চলচ্চিত্রের চেয়ে হাস্যরসের কমতি দেখা যায়, কিন্তু তিনি বিশাল ভক্তকূল সৃষ্টি করতে সমর্থ হন। ১৯১৪ সালের নভেম্বরে তিনি প্রথম পূর্ণদৈর্ঘ্য হাস্যরসাত্মক চলচ্চিত্র "টিলিস পাঙ্কচার্ড রোম্যান্স"-এ পার্শ্ব চরিত্রে অভিনয় করেন। এটি পরিচালনা করেন ম্যাক সেনেট এবং এতে প্রধান চরিত্রে অভিনয় করেন মারি ড্রেসলার। ছবিটি ব্যবসা সফল হয় এবং চ্যাপলিনের জনপ্রিয়তা আরও বৃদ্ধি পায়। যখন বছর শেষে চ্যাপলিনের চুক্তির মেয়াদ শেষ হয়ে আসে, তিনি প্রতি সপ্তাহে ১,০০০ মার্কিন ডলার পারিশ্রমিক চান, কিন্তু তা অনেক বেশি বলে সেনেট তাঁকে ফিরিয়ে দেন।
লিও হোয়াইট ইংল্যান্ড থাকাকালীন সময় থেকেই হোয়াইট মঞ্চ অভিনয় শুরু করেন। প্রখ্যাত ব্রডওয়ে প্রযোজক ড্যানিয়েল ফ্রোহম্যান তাকে মার্কিন যুক্তরাষ্ট্রে নিয়ে যান। ১৯১১ সাল থেকে তিনি চলচ্চিত্রে অভিনয় শুরু করেন এবং ১৯১৩ সালে তিনি এসানে স্টুডিওজের সাথে যুক্ত হন। ১৯১৫ সালে তিনি চার্লি চ্যাপলিনের সাথে হাস্যরসাত্মক চলচ্চিত্রে অভিনয় করেন এবং তার সাথে মিউচুয়াল ফিল্মের চলচ্চিত্রেও অভিনয় করেন। চ্যাপলিনের চলচ্চিত্রে তার শেষ কাজ হল "দ্য গ্রেট ডিক্টেটর" (১৯৪০) চলচ্চিত্রে একটি ছোট ভূমিকায় অভিনয়।
চার্লস চ্যাপলিন সিনিয়র চার্লস স্পেন্সার চ্যাপলিন সিনিয়র (ইংরেজি: Charles Spencer Chaplin Sr.; ১৮ মার্চ, ১৮৬৩ - ৯ মে, ১৯০১) ছিলেন একজন ব্রিটিশ গীতিমঞ্চের বিনোদনদাতা। ১৮৯০ এর দশকে তিনি গায়ক হিসেবে সফলতা লাভ করেন। তিনি ছিলেন জনপ্রিয় চলচ্চিত্র অভিনেতা ও নির্মাতা চার্লি চ্যাপলিনের পিতা।
কট ইন দ্য রেইন কট ইন দ্য রেইন (ইংরেজি: Caught in the Rain) হল চার্লি চ্যাপলিন রচিত ও পরিচালিত ১৯১৪ সালের মার্কিন হাস্যরসাত্মক নির্বাক চলচ্চিত্র। এটি চ্যাপলিন রচিত ও পরিচালিত প্রথম চলচ্চিত্র। পরিচালনার পাশাপাশি চ্যাপলিন এতে প্রধান চরিত্রে অভিনয় করেন। কিস্টোন স্টুডিওজের ব্যানারে এটি প্রযোজনা করেন ম্যাক সিনেট। চলচ্চিত্রটি বাণিজ্যিকভাবে সফলতা লাভ করে।
ফার্স্ট ন্যাশনাল পিকচার্স ফার্স্ট ন্যাশনাল থেকে মুক্তি পাওয়া প্রথম চলচ্চিত্র হল ১৯১৬ সালের ব্রিটিশ চলচ্চিত্র "দ্য মাদার অব ডার্টমুর"। ১৯১৭ থেকে ১৯১৮ সালে কোম্পানিটি ম্যারি পিকফোর্ড ও চার্লি চ্যাপলিনের সাথে চুক্তি করেন। চ্যাপলিনের সাথে তাদের চুক্তি ছিল চলচ্চিত্রের ইতিহাসে প্রথম মিলিয়ন মার্কিন ডলারের চুক্তি। চ্যাপলিন তাদের সাথে চুক্তিবদ্ধ হওয়ার পর চলচ্চিত্র মুক্তির জন্য নির্দিষ্ট সময়ের পরিবর্তে তার ইচ্ছামত সময় পেতেন। কিন্তু "দ্য কিড" (১৯২১) নির্মাণে তিনি এত সময় নেন যে কোম্পানিটি সময়ের ব্যাপারে অভিযোগ করতে শুরু করে। চ্যাপলিন প্রদর্শকদের স্টুডিওতে আমন্ত্রণ জানান এবং তারা এই কাজ দেশে মুগ্ধ হন, বিশেষ করে শিশুশিল্পী জ্যাকি কুগানের অভিনয় দেখে, এবং তারা ধৈর্য ধরতে রাজি হন। তাদের ধৈর্যের ফলও তারা পান, "দ্য কিড" সমালোচনামূলক ও বক্স অফিসে সাফল্য অর্জন করে।
চার্লি চ্যাপলিন যুক্তরাষ্ট্রে পুনঃপ্রবেশের অনুমতি বাতিল হলে চ্যাপলিন আর সেখানে ফিরে যাওয়ার চেষ্টা করেননি, বরং তিনি তাঁর স্ত্রীকে এই বিষয়গুলো মীমাংসা করার জন্য পাঠান। চ্যাপলিন দম্পতি সুইজারল্যান্ডে থাকার সিদ্ধান্ত নেন এবং ১৯৫৩ সালের জানুয়ারি মাসে তাদের পরিবার মানোইর দে বান নামে ১৪ হেক্টর জমির উপর নির্মিত একটি বাড়িতে স্থায়ীভাবে বসবাস করার জন্য চলে যান। বাড়িটি কর্সিয়ের-সুর-ভেভির লেক জেনেভায় অবস্থিত। চ্যাপলিন মার্চে তাঁর বেভার্লি হিল্‌সের বাড়ি ও স্টুডিও বিক্রি করে দিতে চান এবং এপ্রিলে তাঁর যুক্তরাষ্ট্রে পুনঃপ্রবেশের অনুমতি বাতিল বিষয়ে আত্মপক্ষ সমর্থন করেন। পরের বছর তাঁর স্ত্রী ওনিল তার নিজের মার্কিন নাগরিকত্ব ত্যাগ করেন এবং ব্রিটিশ নাগরিকত্ব গ্রহণ করেন। চ্যাপলিন ১৯৫৫ সালে ইউনাইটেড আর্টিস্ট্‌সের তাঁর বাকি স্টক বিক্রি করার মাধ্যমে মার্কিন যুক্তরাষ্ট্রের সাথে তাঁর শেষ পেশাদারী সম্পর্ক ছিন্ন করেন। ইউনাইটেড আর্টিস্ট্‌স ১৯৪০ এর দশকের শুরু থেকে আর্থিক সমস্যার মধ্য দিয়ে যাচ্ছিল।
চার্লি চ্যাপলিন সেন্ট্‌সবারি পরবর্তীতে তাঁকে চার্লস ফ্রোহম্যানের "শার্লক হোমস" নাটকে একটি চরিত্রে কাজ করার সুযোগ দেন। এতে তিনি সংবাদপত্র বিতরণকারী বিলি চরিত্রে অভিনয় করেন এবং দেশব্যাপী তিনটি সফরে যান। তাঁর অভিনয় এতটাই প্রশংসিত হয় যে তাঁকে উইলিয়াম জিলেটের সাথে মূল "শার্লক হোমস" নাটকে কাজ করতে ডেকে পাঠানো হয়। চ্যাপলিন বিষয়টি স্মরণ করতে গিয়ে বলেন, "এটি আমার কাছে স্বর্গ থেকে আসা সংবাদের মত লেগেছিল।" ১৬ বছর বয়সে চ্যাপলিন ওয়েস্ট এন্ডের মঞ্চস্থ করা এই নাটকে অভিনয় করেন। ১৯০৫ সালে অক্টোবর থেকে ডিসেম্বরে ডিউক অব ইয়র্ক থিয়েটারে নাটকটি মঞ্চস্থ হয়। ১৯০৬ সালের শুরুর দিকে শার্লক হোমস নাটকে প্রায় আড়াই বছর অভিনয়ের পর তিনি তাঁর সফর শেষ করেন।
চার্লি চ্যাপলিন ১৯২৮ সালে শেষের দিকে যখন চিত্রায়ন শুরু করেন, তার পূর্বে চ্যাপলিন প্রায় এক বছর গল্প নিয়ে কাজ করেন। "সিটি লাইট্‌স" ছবিটি ট্রাম্পের এক অন্ধ ফুলওয়ালী যুবতীর প্রেমে পড়া এবং তার চোখের জ্যোতি ফিরিয়ে আনতে তার চেষ্টার গল্প। এতে ফুলওয়ালী চরিত্রে অভিনয় করেন ভার্জিনিয়া চেরিল। এই নির্মাণ কাজে বেশ বাধা-বিপত্তি আসে এবং শেষ হতে সময় লাগে ২১ মাস। চ্যাপলিন পরে এই প্রসঙ্গে বলেন তিনি পরিপূর্ণতা আনার জন্য নিজে প্রচুর পরিশ্রম করেছেন এবং এমনকি তিনি স্নায়ুরোগে ভোগার মত অবস্থায় চলে গিয়েছিলেন। সবাক প্রযুক্তির একটি সুবিধা তিনি গ্রহণ করেন এবং তা হল চলচ্চিত্রের সুর। তিনি নিজেই এই চলচ্চিত্রের সুরারোপ করেন।
হিজ নিউ জব হিজ নিউ জব (ইংরেজি: His New Job; বাংলা: তার নতুন চাকরি) হল চার্লি চ্যাপলিন পরিচালিত ১৯১৫ সালের মার্কিন হাস্যরসাত্মক নির্বাক চলচ্চিত্র। চলচ্চিত্রের নামটি দিয়ে এটাও বুঝানো হচ্ছে যে কিস্টোন স্টুডিওজ ত্যাগ করার পর এসানে স্টুডিওজের হয়ে চ্যাপলিনের প্রথম চলচ্চিত্র। এটি এসানের শিকাগো স্টুডিওতে নির্মিত চ্যাপলিনের একমাত্র চলচ্চিত্র। তিনি শিকাগো স্টুডিওর পরিবেশ পছন্দ করেন নি এবং পরে তিনি ক্যালিফোর্নিয়ার স্টুডিওতে চলে যান। ছবিটি যৌথভাবে রচনা করেন চ্যাপলিন ও লুভেলা পারসন্স।
জর্জিয়া হেল জর্জিয়া ১৯২২ সালে "মিস শিকাগো" খেতাব অর্জন করেন এবং মিস আমেরিকা পিজেন্ট প্রতিযোগিতায় অংশগ্রহণ করেন। তিনি ১৯২০ এর দশকের শুরু থেকে তার অভিনয় কর্মজীবন শুরু হয়। তিনি চার্লি চ্যাপলিনের "দ্য গোল্ড রাশ" (১৯২৫) চলচ্চিত্র দিয়ে খ্যাতি অর্জন করেন। চ্যাপলিন "দ্য সালভেশন হান্টার্স" (১৯২৫) চলচ্চিত্রে তার অভিনয় দেখে তাকে এই চলচ্চিত্রের জন্য নির্বাচন করেন। তিনি পরের বছর "দ্য গ্রেট গেটসবি" উপন্যাসের প্রথম "চলচ্চিত্রায়নে" (১৯২৬) মার্টেল উইলসন চরিত্রে অভিনয় করেন।
মিলড্রেড হ্যারিস ১৯১৮ সালে মাঝামাঝিতে ১৬ বছর বয়সী হ্যারিসের সাথে অভিনেতা চার্লি চ্যাপলিনের সাক্ষাৎ হয়। তারা একে অপরের সাথে কিছুদিন মেলামেশার পর হ্যারিস জানান যে তিনি অন্তঃসত্ত্বা এবং তার পেটে চ্যাপলিনের সন্তান। কিন্তু তা মিথ্যা প্রমাণিত হয়। ১৯১৮ সালের ২৩ অক্টোবর তারা লস অ্যাঞ্জেলেসে বিবাহ করেন। পরে তিনি সত্যিই অন্তঃসত্ত্বা হন। ইতোমধ্যে লুইস বি মেয়ারের সাথে হ্যারিসের চুক্তি ও তার অভিনয় জীবন নিয়ে তাদের দুজনের মধ্যে ঝগড়া হয়। চ্যাপলিন ভাবতেন হ্যারিস তার বুদ্ধিমত্তার সমতুল্য নন। তাদের সন্তান নরম্যান স্পেন্সার ১৯১৯ সালে জুলাইয়ে মাত্র তিনদিন বয়সে মারা যায়। ১৯১৯ সালের শরতে তারা আলাদা হয়ে যান।
হান্নাহ চ্যাপলিন হান্নাহ চ্যাপলিন (ইংরেজি: Hannah Chaplin; জন্মনাম: হান্নাহ হ্যারিয়েট পেডলিংহাম হিল, মঞ্চনাম: লিলি হার্লি; ৬ আগস্ট, ১৯৬৫ – ২৮ আগস্ট, ১৯২৮) ছিলেন একজন ইংরেজ অভিনেত্রী, গায়িকা ও নৃত্যশিল্পী। তিনি ১৬ বছর বয়স থেকে ব্রিটিশ গীতিমঞ্চে পরিবেশনা করতেন। তিনি ইংরেজ গীতিমঞ্চের গায়ক চার্লস চ্যাপলিন সিনিয়রের স্ত্রী এবং খ্যাতনামা ইংরেজ অভিনেতা ও চলচ্চিত্র নির্মাতা চার্লি চ্যাপলিন ও তার দুই সৎ ভাই - অভিনেতা সিডনি চ্যাপলিন ও চলচ্চিত্র পরিচালক হুইলার ড্রাইডেনের মাতা। তার মানসিক অসুস্থতার কারণে তিনি ১৮৯০ এর দশকের মাঝামাঝি সময় থেকে আর অভিনয় চালিয়ে যেতে পারেন নি। এখনকার সময়ে ধারণা করা হয় তার মানসিক অসুস্থতার কারণ ছিল সিফিলিস। ১৯২১ সালে তিনি তার পুত্র চার্লির কাছে ক্যালিফোর্নিয়ায় চলে যান। ১৯২৮ সালের আগস্টে মৃত্যুর পূর্ব পর্যন্ত সেখানে সান ফার্নান্দো ভ্যালিতে একটি বাড়িতে তার শুশ্রূষা চলে।
দ্য কিড (১৯২১-এর চলচ্চিত্র) দ্য কিড ১৯২১ সালে মুক্তিপ্রাপ্ত মার্কিন নির্বাক হাস্যরসাত্মক নাট্যধর্মী চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন। এতে মূল ভূমিকায় অভিনয় করেছেন চ্যাপলিন এবং 'কিড' ভূমিকায় অভিনয় করেছেন জ্যাকি কুগ্যান
চার্লি চ্যাপলিন চ্যাপলিন ১৯৫০ এর দশক জুড়ে বিতর্কিত ছিলেন, বিশেষ করে কমিউনিস্টদের ওয়ার্ল্ড পিস কাউন্সিল কর্তৃক প্রদত্ত আন্তর্জাতিক শান্তি পুরস্কার গ্রহণ এবং চৌ এনলাই ও নিকিতা খ্রুশ্চেভের সাথে সাক্ষাতের জন্য। তিনি ১৯৫৪ সালে তাঁর প্রথম ইউরোপীয় চলচ্চিত্র "আ কিং ইন নিউ ইয়র্ক" নির্মাণের প্রস্তুতি শুরু করেন। এতে তিনি নিজেই একজন নির্বাসিত রাজা চরিত্রে অভিনয় করেন, যিনি মার্কিন যুক্তরাষ্ট্রে রাজনৈতিক আশ্রয় চান এবং তাঁর চরিত্রটি কমিউনিজমের অভিযোগের সম্মুখীন হয়। চ্যাপলিন চিত্রনাট্যে তাঁর নিজের অভিজ্ঞতা যুক্ত করেন। তাঁর পুত্র মাইকেল এক তরুণ চরিত্রে অভিনয় করেন, এফবিআই যার পিতামাতার পিছনে লেগে আছে। এই রাজনৈতিক ব্যঙ্গধর্মী চলচ্চিত্রটি হাউজ অব আন-আমেরিকান কাউন্সিলকে ব্যঙ্গ করে এবং ভোক্তাবাদ, প্লাস্টিক সার্জারি, ও বড় পর্দার চলচ্চিত্রসহ ১৯৫০ এর দশকের সংস্কৃতিকে সরাসরি আঘাত করে। নাট্যকার জন অসবর্ন এক পর্যালোচনায় এই চলচ্চিত্রটিকে চ্যাপলিনের "সবচেয়ে তিক্ত" ও "সবচেয়ে ব্যক্তিগত" চলচ্চিত্র বলে অভিহিত করেন।
চার্লি চ্যাপলিন ১৯১৫ সালে চ্যাপলিন সাংস্কৃতিক অঙ্গনে অনন্য ব্যক্তিত্ব হয়ে ওঠেন। তাঁকে কার্টুন ও কমিক স্ট্রিপে দেখা যায়, এবং তাঁকে নিয়ে কয়েকটি গানও রচিত হয়। জুলাই মাসে "মোশন পিকচার ম্যাগাজিন"-এর এক সাংবাদিক লিখেন আমেরিকা জুড়ে "চ্যাপলিনিটিস" ছড়িয়ে পড়েছে। তাঁর খ্যাতি বিশ্বব্যাপী ছড়িয়ে পড়লে, তিনি চলচ্চিত্র শিল্পের প্রথম আন্তর্জাতিক তারকা হয়ে ওঠেন। ১৯১৫ সালে এসানে স্টুডিওজের সাথে তাঁর চুক্তি শেষ হয়ে গেলে, চ্যাপলিন তাঁর জনপ্রিয়তার কথা মাথায় রেখে পরবর্তী স্টুডিওর কাছে চুক্তিকালীন ১৫০,০০০ মার্কিন ডলার বোনাসের অনুরোধ করেন। তিনি ইউনিভার্সাল, ফক্স, ও ভিটাগ্রাফ স্টুডিওজ থেকে প্রস্তাব পান, কিন্তু মিউচুয়াল ফিল্ম কর্পোরেশনের প্রতি সপ্তাহে ১০,০০০ মার্কিন ডলারের প্রস্তাবই তাঁর কাছে সেরা মনে হয়।
চার্লি চ্যাপলিন চ্যাপলিন ১৯৬০ এর দশকের শেষের দিকে কয়েকবার ছোটখাট স্ট্রোকে আক্রান্ত হন, যার ফলে তাঁর স্বাস্থ্যের অবনতি শুরু হয়। তাঁর অসুস্থতা সত্ত্বেও তিনি একটি নতুন চলচ্চিত্রের পাণ্ডুলিপি রচনা শুরু করেন। নতুন চলচ্চিত্রের নামকরণ করা হয়েছিল "দ্য ফ্রিক", যা মূলত দক্ষিণ আমেরিকার আমাজনীয় পাখাওয়ালা এক যুবতীর গল্প। তিনি তাঁর কন্যা ভিক্টোরিয়া চ্যাপলিনকে দিয়ে মূল ভূমিকায় অভিনয় করানোর সিদ্ধান্ত নেন। কিন্তু তাঁর শারীরিক অসুস্থতার কারণে তিনি কাজটি শুরু করতে পারেন নি। ১৯৭০ এর দশকের শুরুতে চ্যাপলিন তাঁর পুরনো চলচ্চিত্রগুলো পুনঃমুক্তির দিকে মনোযোগী হন, যার মধ্যে ছিল "দ্য কিড" ও "দ্য সার্কাস"। ১৯৭১ সালে তিনি কান চলচ্চিত্র উৎসবে লেজিওঁ দনরের কমান্ডার উপাধিতে ভূষিত হন। পরের বছর তিনি ভেনিস চলচ্চিত্র উৎসব থেকে বিশেষ গোল্ডেন লায়ন পুরস্কারে সম্মানিত হন।